marsh-mellow/assamese_wikipedia huggingface dataset:
নিৰুপমা দত্ত ( জন্ম ১৯৫৫) এগৰাকী ভাৰতীয় কবি, সাংবাদিক আৰু অনুবাদক তেখেতে পঞ্জাবী ভাষাত কবিতা লিখে, আৰু নিজেই ইংৰাজীলৈ অনুবাদ কৰে

কৰ্মৰাজি
তেখেত এগৰাকী অভিজ্ঞ জ্যেষ্ঠ সাংবাদিক তেখেতে চল্লিশ বছৰীয়া সাংবাদিকতাৰ অভিজ্ঞতাৰে, ভাৰতৰ আগশাৰীৰ কাকত আৰু আলোচনীৰ সৈতে কাম কৰি আহিছে তেখেতে লিখা দলিত আইকন বান্ত সিংৰ বিষয়ে জীৱনী, দ্য বেলাড অৱ বন্ত সিং: এ কিছা অৱ ক'ৰেজএ ব্যাপকভাৱে স্বীকৃতি লাভ কৰিছে পঞ্জাৱৰ দলিত বিপ্লৱী কবি লাল সিং দিলৰ স্মৃতিগ্ৰন্থ আৰু কবিতা, পয়েট অৱ ৰিভলিউশ্বন: দ্যা মে'মৰি এণ্ড পয়েম অৱ লাল সিং দিল নামৰ খণ্ড এটাত অনুবাদ কৰিছে তেখেতে     (   ) (এখন গাঢ় ৰঙৰ নদী) শীৰ্ষক এখন কবিতা সংকলন প্ৰকাশ কৰিছে, যাৰ বাবে ২০০০ চনত পাঞ্জাবী সাহিত্য একাডেমি বঁটা লাভ কৰে তেখেতৰ কবিতা ইংৰাজী, হিন্দী, কানাড়া, বাংলা আৰু উৰ্দু ভাষালৈ অনুবাদ কৰাৰ লগতে বিভিন্ন সংকলনত অন্তৰ্ভুক্ত হৈছে ২০০৪ চনত তেওঁ অজিত কৰৰ সৈতে সহ-সম্পাদনা কৰে  (     )ৰ কবিতা সংকলন, যাৰ নাম আছিল আমাৰ কণ্ঠ

তেখেতে গুলজাৰৰ চুটি কবিতাসমূহ প্লুটো শীৰ্ষক খণ্ডত অনুবাদ কৰে, লগতে মাটিৰ কাহিনী     নামৰ সংকলনত ৪১ খন পাঞ্জাবী গল্প ইংৰাজীলৈ অনুবাদ কৰিছে ইয়াৰ উপৰিও তেখেতে পাকিস্তানী মহিলা লেখিকাসকলৰ হাফ দ্য স্কাই নামৰ কল্পকাহিনীৰ এখন কিতাপ আৰু চাইল্ড্ৰেন অৱ দ্য নাইট নামৰ পাকিস্তানৰ প্ৰতিৰোধমূলক সাহিত্যৰ এখন কিতাপ সম্পাদনা কৰিছে

সাংবাদিক হিচাপে দত্তই মৌলবাদ আৰু সাম্প্ৰদায়িকতাবাদী হিংসাৰ বিৰুদ্ধে থিয় দি শক্তিশালী ধৰ্মনিৰপেক্ষ  মনোভাৱ লৈ কাম কৰিছে পঞ্জাৱত সন্ত্ৰাসবাদ, ১৯৮৪ চনৰ নৱেম্বৰ মাহত শিখসকলৰ হত্যাকাণ্ড, বাবৰি মছজিদ ভাঙি পেলোৱা আৰু গুজৰাটৰ হত্যাকাণ্ডৰ পৰা আৰম্ভ কৰি তেওঁ বহুতো গুৰুত্বপূৰ্ণ বিষয়ত লিখি আহিছে নিৰুপমাৰ কবিতা কবিতা ৱেব ইণ্টাৰনেশ্যনেল    ত প্ৰকাশ পাইছে

নিৰুপমা হামছিৰা নামৰ মহিলা অধ্যয়ন গোটৰ আহ্বায়ক তেখেত চণ্ডীগড়ত থাকে আৰু তাৰ পৰাই লিখা-মেলা কৰে

বঁটা
পঞ্জাৱ ললিত কলা একাডেমী সন্মান-২০১৯

ইক নাদি সাঁৱালি জাহি (এটা ষ্ট্ৰিম কিছু অন্ধকাৰ)ৰ বাবে পাশঞ্জাবী একাডেমী বঁটা -  ২০০০

তথ্য সূত্ৰ
নিৰুপমা দীপিকা ৰাজাপাকছা (    ; জন্ম: ১৩ এপ্ৰিল ১৯৬২) এগৰাকী শ্ৰীলংকাৰ ৰাজনীতিবিদ, শ্ৰীলংকাৰ সংসদৰ প্ৰাক্তন সদস্য আৰু এগৰাকী প্ৰাক্তন উপ-মন্ত্ৰী

জীৱনী
ৰাজাপাকছা, নিজেই এগৰাকী সিংহলী বৌদ্ধ, তেওঁ এজন জনগোষ্ঠীয় তামিল হিন্দু থিৰুক্কুমাৰন নাদেছানৰ সৈতে বিবাহ হয়

তেওঁ শ্ৰীলংকাৰ প্ৰাক্তন ৰাষ্ট্ৰপতি আৰু পিছৰ প্ৰধানমন্ত্ৰী মহিন্দ ৰাজাপাকছাৰ ভতিজী তেওঁৰ প্ৰয়াত পিতৃ জৰ্জ আৰু মহিন্দা আছিল প্ৰথম খুলশালীয়েক (তেওঁৰ প্ৰয়াত পৈতৃক দাদা ডি. এম. ৰাজাপাকছা আৰু তেওঁলোকৰ প্ৰয়াত পিতৃ ডি. এ. ৰাজাপাকছা ভাতৃ আছিল)         

কেৰিয়াৰ
২০১০ চনৰ পৰা ২০১৫ চনৰ ভিতৰত মহিন্দ ৰাজাপাকছাৰ ৰাষ্ট্ৰপতিত্বৰ সময়ত পানী যোগান আৰু নিষ্কাশনৰ উপ-মন্ত্ৰী হিচাপে কাৰ্যনিৰ্বাহ কৰিছিল

পাণ্ডোৰা পেপাৰছৰ বিতৰ্ক
২০২১ চনৰ অক্টোবৰ মাহত জনসাধাৰণৰ মাজত ফাদিল হোৱা পাণ্ডোৰা পেপাৰত তেওঁৰ নাম উল্লেখ কৰা হৈছিল  সেই নথিপত্ৰসমূহৰ অংশবিশেষত প্ৰকাশ পাইছিল যে তেওঁ আৰু তেওঁৰ স্বামীয়ে লণ্ডন আৰু ছিডনীত বিনিয়োগ কৰিবলৈ আৰু বিলাসী এপাৰ্টমেণ্ট কিনিবলৈ ব্যৱহাৰ কৰা এটা শ্বেল কোম্পানী, এজনাছা কোম্পানী নিয়ন্ত্ৰণ কৰিছিল নাদেছানে গোপনীয়তাৰ ক্ষেত্ৰত অন্যান্য শ্বেল কোম্পানী আৰু ট্ৰাষ্ট স্থাপন কৰিছিল আৰু তেওঁ শ্ৰীলংকা চৰকাৰৰ সৈতে ব্যৱসায় কৰা বিদেশী কোম্পানীসমূহৰ পৰা লাভজনক পৰামৰ্শদাতা চুক্তি লাভ কৰাৰ উদ্দেশ্যেৰে আৰু শিল্পকৰ্ম কিনাৰ উদ্দেশ্যেৰে সেইবোৰ ব্যৱহাৰ কৰিছিল বহুতো প্ৰতিবেদনত এই প্ৰৱঞ্চনামূলক প্ৰচেষ্টাক ৰাজপকছা পৰিয়ালৰ অপ্ৰকাশিত ধন-সম্পত্তিৰ অংশ হিচাপে বিদেশী দেশসমূহত অজ্ঞাত ধনৰ সম্পৰ্কত সম্পর্কিত বুলি উল্লেখ কৰা হৈছে
ইণ্টাৰনেশ্যনেল কনচৰ্টিয়াম অৱ ইনভেষ্টিগেটিভ জাৰ্নেলিষ্টে প্ৰকাশ কৰা অনুসৰি ৰাজাপাকছা আৰু নাদেছানে তেওঁলোকৰ ট্ৰাষ্ট আৰু কোম্পানী সম্পৰ্কে তেওঁলোকৰ প্ৰশ্নৰ উত্তৰ দিবলৈ অস্বীকাৰ কৰিছে
শ্ৰীলংকাৰ পৰা প্ৰস্থান
২০২২ চনৰ শ্ৰীলংকা চৰকাৰৰ বিৰুদ্ধে চলি থকা শ্ৰীলংকাৰ প্ৰতিবাদৰ সময়ত ৫ এপ্ৰিলত তেওঁ দেশ এৰি ডুবাইলৈ যায়

লগতে চাওক
শ্ৰীলংকাৰ ৰাজনৈতিক পৰিয়ালৰ তালিকা
ৰাজাপাকছাৰ পৰিয়াল

তথ্য সূত্ৰ
নিৰুপমা পাণ্ডে  এগৰাকী ভাৰতীয় পৰ্বতাৰোহী তেওঁ উইং কমাণ্ডাৰ নিৰুপমা পাণ্ডে হিচাপে খ্যাত তেওঁ ২০১১ চনৰ ২৫ মে তাৰিখে স্থানীয় সময় অনুসৰি পুৱা ১০:১৫ বজাত মাউণ্ট এভাৰেষ্ট জয় কৰা বিহাৰৰ প্ৰথমগৰাকী ব্যক্তি   নিৰুপমা প্ৰথমবাৰৰ বাবে সৰ্বমহিলা আই এ এফৰ দলৰ অংশ আছিল য'ত বিমান লেফটেনেণ্ট নিবেদিতা চৌধুৰী আৰু বিমান লেফটেনেণ্ট ৰাজিকা শৰ্মা আছিল 

তেওঁৰ আন আন আৰোহণৰ ভিতৰত আছে লেহৰ মাউণ্ট ষ্টক কাংগ্ৰী (৬১২১ মিটাৰ) আৰু মাউণ্ট গোলাপ কাংগ্ৰী (৬১০০ মিটাৰ), গড়ৱালৰ মাউণ্ট কামেট (৭,৭৫৭ মিটাৰ) আৰু মাউণ্ট অভিগামিন (৭৩৫৭ মিটাৰ) আৰু লাডাখৰ মাউণ্ট ছাছেৰ কাংগ্ৰী প্ৰথম (৭৬৭২ মিটাৰ), মাউণ্ট ত্ৰিশুল ৭১২০ মিটাৰ (গড়ৱাল অঞ্চল) আৰু মাউণ্ট মণিৰাং ৬৫৯৩মিটাৰ (হিমাচল অঞ্চল)

প্ৰাৰম্ভিক জীৱন
ছিৱান জিলাৰ জামো জালালপুৰ গাঁৱত শ্ৰী ৰাজেন্দ্ৰ পাণ্ডে আৰু শ্ৰীমতী উমা পাণ্ডেৰ কন্যা নিৰুপমা পাণ্ডেৰ জন্ম হৈছিল পুনেৰ কেন্দ্ৰীয় বিদ্যালয়ৰ পৰা স্কুলীয়া শিক্ষা গ্ৰহণ কৰে আৰু পুনেৰ নেছ ৱাডিয়া কলেজ অৱ কমাৰ্চৰ পৰা বাণিজ্য আৰু বিত্ত আৰু বিপণনত এম বি এ স্নাতক ডিগ্ৰী লাভ কৰে  কলেজত অধ্যয়ন কৰি থকা অৱস্থাত নিৰুপমা নেচনেল কেডেট কৰ্পছত অন্তভুক্ত আছিল আৰু প্ৰায়ে ট্ৰেকিং কৰিছিল ২০০৭ চনত উত্তৰকাশীত অৱস্থিত নেহৰু ইনষ্টিটিউট অৱ মাউণ্টেইনিং ইনষ্টিটিউটত কঠোৰ প্ৰশিক্ষণ লৈ পৰ্বতাৰোহণ কেৰিয়াৰ আৰম্ভ কৰিছিল ২০০৩ চনত তেওঁ ভাৰতীয় বায়ুসেনাত উৰণ বিষয়া হিচাপে যোগদান কৰে 

পৰিয়াল
২০০৯ চনৰ আগষ্ট মাহত নিৰুপমা পাণ্ডেই বিহাৰৰ মধুবনীৰ বেনিপট্টিৰ পৰা অহা স্কোয়াড্ৰনৰ নেতা প্ৰকাশ ঝাক বিয়া কৰায়

এভাৰেষ্ট জয়
স্কুৱাড্ৰন লীডাৰ ( ) নিৰূপমা পাণ্ডে ২০১১ চনৰ ২৫ মে তাৰিখে পুৱা ১০:১৫ বজাত () মাউণ্ট এভাৰেষ্টৰ শৃংগত উপনীত হৈছিল তেওঁ ভাৰতীয় বায়ুসেনাৰ () ইতিহাসত এভাৰেষ্ট জয় কৰা প্ৰথম তিনিগৰাকী মহিলা বিষয়াৰ অন্যতম আছিল এই অভিযানত ১১ গৰাকী মহিলা বিষয়া, এজন চিকিৎসা বিষয়া, আৰু ৮ জন দক্ষ পৰ্বতাৰোহী পুৰুষ বায়ুসেনা যোদ্ধা হিচাপে অংশগ্ৰহণ কৰিছিল এই অভিযান ভাৰতীয় বায়ুসেনাৰ পৰ্বতাৰোহণ ক্ষেত্ৰত এক ঐতিহাসিক সফলতা আছিল

বঁটা
২০১১ চনৰ আগষ্ট মাহত, বিহাৰৰ মুখ্যমন্ত্ৰী শ্ৰী নীতীশ কুমাৰে স্কুৱাড্ৰন লীডাৰ নিৰূপমা পাণ্ডেক পাটনাত সম্বৰ্ধনা জনায় তেওঁ মাউণ্ট এভাৰেষ্টৰ শৃংগত ভাৰতীয় ত্ৰিৰংগ পতাকা উত্তোলন কৰি ৰাজ্যৰ গৌৰৱ বৃদ্ধি কৰিছিল বিহাৰ চৰকাৰে তেওঁক "অতি বিশিষ্ট খেল সম্মান" (   ) প্ৰদান কৰে, যি খেল আৰু পৰ্বতাৰোহণ ক্ষেত্ৰত এক উল্লেখযোগ্য সন্মান

লগতে চাওক
ভাৰতীয় মহিলা খেলুৱৈৰ তালিকা
মাউণ্ট এভাৰেষ্টৰ ভাৰতীয় শিখৰ - বছৰ ভিত্তিক
শিখৰলৈ যোৱাৰ সংখ্যা অনুসৰি মাউণ্ট এভাৰেষ্টৰ শিখৰত উপনীত হোৱা লোকৰ তালিকা
ভাৰতৰ মাউণ্ট এভাৰেষ্ট ৰেকৰ্ডৰ তালিকা
মাউণ্ট এভাৰেষ্ট ৰেকৰ্ডৰ তালিকা

তথ্য সূত্ৰ
নিৰুপমা ফুকন () হৈছে এগৰাকী অসমীয়া সাহিত্যিক তেওঁৱেই হৈছে হিন্দীৰ পৰা অসমীয়ালৈ অনুবাদ কৰ্ম আৰম্ভ কৰি সমাদৃত হোৱা প্ৰথম গৰাকী অনুবাদিকা 

জন্ম
১৯২৮ চনৰ ৪ ছেপ্টেম্বৰত গোলাঘাটত নিৰুপমা ফুকনৰ জন্ম হয় তেওঁৰ পিতৃৰ নাম শৰত কুমাৰ শৰ্মা   :..068060690606407806-06806950606107870606-06068106906-06078070

চাকৰি জীৱন
তেওঁ ডিব্ৰগড় বিশ্ববিদ্যালয়ৰ অধ্যাপক আছিল   :..068060690606407806-06806950606107870606-06068106906-06078070

সাহিত্যৰাজি
গ্ৰন্থ
সূৰুজপুৰৰ নব্য কন্যা (১৯৮৭ চন)

অনুবাদমূলক গ্ৰন্থ
হিন্দী সাহিত্যৰ অনুবাদিকা হিচাপে বিশেষভাবে খ্যাতি থকা নিৰুপমা ফুকণৰ অনুবাদমূলক পুথিসমূহ হৈছে:
গোদান
প্ৰতিজ্ঞ
চন্দ্ৰগুপ্ত
জীৱনীমালা
আহুতি (হৰি কৃষ্ণ প্ৰেমীৰ নাটক)

শিশু সাহিত্য
বুলবুল আৰু বাদশাহ
গীত গোৱা চৰাই
কাশ্মীৰ দেশৰ সাধু :..068060690606407806-06806950606107870606-06068106906-06078070

বঁটা আৰু সন্মান
সাহিত্য একাডেমী বঁটা (১৯৯৯ চনত মুনচি প্ৰেমচাণ্ডৰ 'গোদান' অসমীয়ালৈ অনুবাদ কৰাৰ বাবে লাভ কৰে)   :..068060690606407806-06806950606107870606-06068106906-06078070

 তথ্যসূত্ৰ
নিৰুপমা বৰগোহাঞি () একাধাৰে গল্পকাৰ, ঔপন্যাসিক আৰু ফ্ৰীলান্স সাংবাদিকৰূপে প্ৰসিদ্ধ নিৰুপমা তামুলীয়ে (বিবাহ পূৰ্ব উপাধি) ছাত্ৰী অৱস্থাৰ পৰাই সাহিত্য চৰ্চ্চা কৰিবলৈ লয় যদিও "ৰামধেনু"ত প্ৰকাশিত "এনথ্ৰপলজিৰ সপোন" নামৰ গল্পটোৰেই পাঠকৰ দৃষ্টি আকৰ্ষণ কৰিবলৈ সক্ষম হয় ১৯৯৬ চনত প্ৰকাশিত "অভিযাত্ৰী" গ্ৰন্থৰ বাবে তেখেতক সাহিত্য অকাডেমি বঁটা আৰু ২০০৩ চনত অসম উপত্যকা সাহিত্য বঁটা প্ৰদান কৰা হৈছিল

 জীৱনী
জন্ম
নিৰুপমা বৰগোহাঞিৰ জন্ম হয় ১৯৩২ চনত গুৱাহাটীৰ অৱস্থিত উজান বজাৰৰ জোৰপুখুৰীপাৰত তেখেতৰ পিতৃৰ নাম যাদৱ তামূলী আৰু মাতৃৰ নাম কাশীশ্বৰী তামূলী় পিতৃ যাদৱ তামূলী অসম চৰকাৰৰ অধীনস্থ আয়কৰ বিভাগৰ এজন কৰ্মচাৰী আছিল আৰু মাতৃ এগৰাকী গৃহিনী আছিল

শিক্ষা জীৱন
গুৱাহাটীৰ উজান বজাৰত অৱস্থিত "উজানবজাৰ বালিকা বিদ্যালয়"ত তেখেতৰ শিক্ষাৰ্থী জীৱন আৰম্ভ হয় পৰৱৰ্তীকালত তেখেতে "পানবজাৰ কন্যা উচ্চ মাধ্যমিক বিদ্যালয়"ত ৩ বছৰ কাল পঢ়ি পুনৰ উজান বজাৰৰ তাৰিণীচৰণ বিদ্যালয়ত নাম ভৰ্ত্তি কৰে নিৰুপমা তামুলীয়ে কলিকতা বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ আৰু গুৱাহাটী বিশ্ববিদ্যালয়ৰ পৰা অসমীয়াত বিষয়ত স্নাতকোত্তৰ উপাধি লাভ কৰে

কৰ্ম জীৱন
নিৰুপমা বৰগোহাঞিৰ কৰ্মজীৱনৰ আৰম্ভণি হয় এগৰাকী শিক্ষয়ত্ৰীৰূপে তেখেতে ১৯৫৬ -৫৭ চনত পাণ্ডুত অৱস্থিত "নেতাজী বিদ্যাপীঠ"ত যোগদান কৰে পৰৱৰ্তীকালত সেইসময়ৰ নলবাৰী মহাবিদ্যালয়ৰ অধ্যক্ষ প্ৰসিদ্ধ সাহিত্যিক ত্ৰৈলোক্যনাথ গোস্বামীৰ নিমন্ত্ৰণক্ৰমে তেখেতে নলবাৰী মহাবিদ্যালয়ত অধ্যাপক পদত যোগদান কৰে এবছৰ কাল তাত অধ্যাপনা কৰা পাছত মাজুলীলৈ যাব লগা হোৱাত চাকৰি ত্যাগ কৰে আৰু তিনিবছৰ তেনেদৰেই কটায় তেখেতে কিছুবছৰ লখিমপুৰ মহাবিদ্যালয় আৰু যোৰহাট মহাবিদ্যালয়ত অধ্যাপক হিচাপে কাম কৰিছিল

বৈবাহিক জীৱন
১৯৫৮ চনৰ ১২ মাৰ্চত নিৰুপমা তামুলীৰ বিবাহ দীৰ্ঘদিনীয়া প্ৰেমসূত্ৰে হোমেন বৰগোহাঞিৰ লগত নলবাৰীত সম্পন্ন হয় তেওঁলোকৰ দুজন পুত্ৰ জন্ম পোৱাৰ কিছুবছৰ পাছত ১৯৭৭ চনত তেওঁলোকৰ মাজত বিবাহ বিচ্ছেদ ঘটে

সাহিত্যিক কৰ্মাৱলী
১৯৬৮ চনৰপৰা "নীলাচল" কাকতৰ সহকাৰী সম্পাদিকা আৰু পৰৱৰ্তী কালত সাপ্তাহিক "জনজীৱন" আৰু "সাঁচিপাত" কাকতৰ সম্পাদকৰ দায়িত্ব বহন কৰেনতুন জানানে, শান্তনু কৌশিক বৰুৱা, পৃ-৮১ 
 পুৱাৰ পূৰবী সন্ধ্যাৰ বিভাস (হোমেন বৰগোহাঞিৰ সৈতে যুটীয়াভাৱে লিখিত)
 সেই নদী নীৰৱধি (১৯৬৭)
 এজন বুঢ়া মানুহ (১৯৬৬)
 দিনৰ পাছত দিন (১৯৬৮)
 হৃদয় এটা নিৰ্জন দ্বীপ (১৯৭০)
 সামান্য অসামান্য (১৯৭১)
 পুৱাৰ পূৰবী সন্ধ্যাৰ বিভাস, কেকটাছৰ ফুল (১৯৭১)
 চিনাকি অচিনাকি, অন্য জীৱন (১৯৮৭)
 গোসাঁই ঐ গোসাঁই ঐ (১৯৮৭)
 চম্পাৱতী (১৯৯০)
 এখন শ্ৰাদ্ধত আনন্দাশ্ৰু (১৯৯১)
 পখী ঘূৰি যায় (১৯৯১)
 অভিযাত্ৰী (১৯৯৩)
 তিনিকন্যা (১৯৯৪)
 একেই জোন, একেই বেলি (১৯৯৪)
 নিজৰ পৰা নিলগত (১৯৯৬)
 এলবামত হেৰোৱা ছবি (১৯৯৯)
 ইপাৰৰ ঘৰ,সিপাৰৰ ঘৰ (২০০১)
 পল্লৱীৰ পৃথিৱী (২০০২)
 সৌগন্ধ (২০০৬)
 অগ্ৰগামিনী (২০০৯)
 অনন্যা (২০১০)
 বিশ্বাস আৰু সংশয়ৰ মাজেদি (আত্মজীৱনী)

বঁটা আৰু সন্মান
 সাহিত্য অকাডেমি বঁটা লাভ (১৯৯৬) (গ্ৰন্থ- অভিযাত্ৰী)
 অসম উপত্যকা সাহিত্য বঁটা (২০০৩)
 প্ৰবীণা শইকীয়া বঁটা (২০০০)
 শাস্বতী বঁটা (১৯৮৭)
 বাসন্তী দেৱী বৰদলৈ বঁটা
 হেম বৰুৱা বঁটা (১৯৯৪)

তথ্য  সংগ্ৰহ

বাহ্যিক  সংযোগ

    নিৰুপমা বৰগোহাঞি ৰচিত এটা চুটি গল্প (ইংৰাজীত)
      নিৰুপমা বৰগোহাঞি ৰচিত এটা চুটি গল্প (ইংৰাজীত)
 নিৰুপমা বৰগোহাঞিৰ সৈতে এটা সাক্ষাৎকাৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
শ্ৰেণী:অসম উপত্যকা সাহিত্য বঁটা বিজয়ী
নিৰুপমা মিশ্ৰ (জন্ম: ১৯৪৩) এগৰাকী খ্যাতনামা অসমীয়া শিশু সাহিত্যিক আৰু সমাজ সেৱিকা তেওঁৰ শিশু-কেন্দ্ৰিক গ্ৰন্থসমূহ অসমৰ শিশুসাহিত্য ক্ষেত্ৰত এক উল্লেখযোগ্য অৱদান হিচাপে বিবেচিত তেওঁ চন্দ্ৰপ্ৰভা শইকীয়া আদি প্ৰবুদ্ধ মহিলা ব্যক্তিত্বৰ আদৰ্শ অনুসৰণ কৰি সমাজ আৰু নাৰীমুক্তিৰ ক্ষেত্ৰতো সক্ৰিয় আছিল

 জন্ম 
নিৰুপমা মিশ্ৰৰ জন্ম ১৯৪৩ চনত হৈছিল

 কৰ্মজীৱন 
নিৰুপমা মিশ্ৰে শিশু সাহিত্যৰ জৰিয়তে সাহিত্যক্ষেত্ৰত প্ৰৱেশ কৰে লগতে, তেওঁ সমাজ সেৱাতো সক্ৰিয়ভাৱে জড়িত আছিল সদৌ অসম লেখিকা সমাৰোহ সমিতি আৰু অন্যান্য সাহিত্য-সাংস্কৃতিক সংগঠনৰ সৈতে জড়িত হৈ, তেওঁ নাৰীৰ কল্যাণ আৰু শিক্ষাৰ বাবে কাম কৰিছে

 শিশু সাহিত্য 
নিৰুপমা মিশ্ৰে ৰচনা কৰা শিশুসাহিত্যমূলক গ্ৰন্থসমূহ:
 পাখিয়ে পাখিয়ে ৰং
 মহাভাৰতৰ কাহিনী
 সাধুত আছে যাদু
 সাধুৰ কৰণি
 সোণ সঁফুৰা
 পদুমণিৰ সপোন
 সাধুৰ সঁফুৰা

 বঁটা 
 ১৯৮৩ চনত অসম প্ৰকাশন পৰিষদৰ শ্ৰেষ্ঠ শিশু সাহিত্যিক বঁটা লাভ কৰে

 উৎস 
 কথা বৰেণ্য ১০০, সম্পাদক: শোণিত বিজয় দাস আৰু মুনীন বায়ন, কথা প্ৰকাশন, গুৱাহাটী, প্ৰথম প্ৰকাশ: ২০০৬

শ্ৰেণী:জীৱিত ব্যক্তি
শ্ৰেণী:অসমীয়া শিশু সাহিত্যিক
নিৰূপা ৰয় (জন্ম কোকিলা কিশোৰচন্দ্ৰ বুলচাৰা; ; ; ৪ জানুৱাৰী ১৯৩১- ১৩ অক্টোবৰ ২০০৪) হিন্দী ছবিৰ পাৰ্শ্ব চৰিত্ৰত অভিনয় কৰা এগৰাকী ভাৰতীয় অভিনেত্ৰী আছিল তেওঁক ট্ৰেজেদী আৰু শোকাতুৰ চৰিত্ৰত অভিনয় পাৰদৰ্শিতাৰ বাবে জনা গৈছিল আৰু সেয়েহে হিন্দী চলচ্চিত্ৰ পৰিসৰত তেওঁ নিৰ্বিবাদে দুখৰ ৰাণী নাম পাইছিল ১৯৪৬ চনৰ পৰা ১৯৯৯ চনলৈ অভিনয় জগতত সক্ৰিয় হৈ থকা ৰয়ে মাকৰ ভূমিকাত কৰা অভিনয়ৰ বাবে স্মৰণীয় হৈ ৰব তেওঁ তিনিবাৰ সহযোগী অভিনেত্ৰীৰ ফিল্মফেয়াৰ বঁটা পোৱাৰ উপৰি ফিল্মফেয়াৰ জীৱনজোৰা সাধনা বঁটাও লাভ কৰিছিল

জীৱন পৰিক্ৰমা
নিৰূপাৰ জন্মৰ নাম কোকিলা কিশোৰতন্দ্ৰ বুলচাৰা গুজৰাটৰ বলসাদৰ কলৱাড়াত তেওঁৰ জন্ম হৈছিল ১৫ বছৰ বয়সত কমল ৰয়ৰ সৈতে তেওঁ বিবাহ পাশত আবদ্ধ হয় তেওঁলোকৰ দুটা সন্তান- যোগেশ আৰু কিৰণ ৰয়  মাকৰ মৃত্যুৰ পিছত দুয়োটা সন্তানে নিৰূপা ৰয়ৰ সম্পত্তিক লৈ বিবাদত লিপ্ত হয়, যিটোৱে বাতৰি আৰু প্ৰচাৰ মাধ্যমৰ দৃষ্টি আকৰ্ষণ কৰে  

২০০৪ চনৰ ১৩ অক্টোবৰত মুম্বাইত হৃদৰোগত আক্ৰান্ত হৈ তেওঁৰ মৃত্যু হয় মৃত্যুৰ সময়ত তেওঁৰ বয়স আছিল ৭৩ বছৰ  

দিৱাৰ ছবিৰ তেওঁৰ সংলাপ জনমানসত বিশেষ প্ৰভাৱ পেলাইছিল এই ছবিত তথা আৰু কেইখনমান উল্লেখযোগ্য ছবিত তেওঁ কৰা অভিনয় হিন্দী চলচ্চিত্ৰত মাইলৰ খুঁটি হৈ ৰব 
কৰ্মজীৱন
১৯৪৬ চনত গুজৰাটী কাকত এখনত অভিনয় শিল্পী বিচাৰি দিয়া বিজ্ঞাপন এটা নিৰূপা ৰয় আৰু তেওঁৰ স্বামীয়ে দেখা পাই আবেদন কৰিছিল তেনেকৈয়ে নিৰূপা  গুজৰাটী  ছবি ৰণকদেৱীৰ বাবে নিৰ্বাচিত হয় আৰু অভিনয় জীৱনৰ পাতনি মেলে একে বছৰতে তেওঁ প্ৰথম হিন্দী ছবি অমৰ ৰাজতো অভিনয় কৰে তেওঁৰ জনপ্ৰিয় এখন ছবি হল- দো বিঘা জমিন (১৯৫৩) ১৯৪০ আৰু ১৯৫০ৰ দশকত বহু ধৰ্মমূলক ছবিত তেওঁ অভিনয় কৰিছিল দেৱীৰ ৰূপত তেওঁৰ প্ৰতিচ্ছবি অতি শক্তিশালী আছিল আৰু বহু মানুহে  আশীষ বিচাৰি তেওঁৰ ঘৰলৈ গৈছিল তেওঁৰ সহযোগী অভিনেতসকল ভাৰত ভূষণ, বলৰাজ সাহানী, অশোক কুমাৰ আৰু ত্ৰিলোক কাপুৰ কাপুৰৰ সৈতে তেওঁ একেলগে ওঠৰখন ছবিত অভিনয় কৰিছে ১৯৭০ৰ দশকত অমিতাভ বচ্চন আৰু শশী কাপুৰৰ মাকৰ ৰূপত কৰা তেওঁৰ অভিনয় দুখ-যন্ত্ৰণাত কাতৰ এগৰাকী মাতৃৰ সমাৰ্থক হৈ পৰিছিল ১৯৭৫ চনত মুক্তি পোৱা নিৰূপাৰ দিৱাৰ ছবিৰ মাক-পুতেকৰ সংলাপবোৰ অতি জনপ্ৰিয় হৈ পৰিছিল আৰু দৰ্শকে সেয়া বাৰেবাৰে আওৰাইছিল

তথ্য উৎস

বাহ্যিক সংযোগ
 
 
   .
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:গুজৰাটী ব্যক্তি
ড নিৰোদ কুমাৰ বৰুৱা এগৰাকী অসমীয়া ইতিহাসবিদ বিগত শতিকাৰ তথা গোপীনাথ বৰদলৈৰ সময়ৰ অসমৰ ইতিহাস অধ্যয়নৰ ক্ষেত্ৰত তেখেত এজন লেখত লবলগীয়া ব্যক্তি ১৯৩৬ চনত অসমৰ নগাঁৱত জন্মগ্ৰহণ কৰা বৰুৱাই কটন কলেজ আৰু বেনাৰস হিন্দু বিশ্ব বিদ্যালয়ত অধ্যয়ন কৰিছিল তাৰ পিছত তেখেতে লণ্ডন আৰু বন বিশ্ববিদ্যালয়ৰ পৰা দুবাৰকৈ পি. এইচ. ডি. সম্পূৰ্ণ কৰি জাৰ্মানীত নিগাজিকৈ বাস কৰিবলৈ লয়

জন্ম আৰু পৰিয়াল
১৯৩৬ চনত নগাঁৱত বৰুৱাৰ জন্ম হয় তেখেতৰ পিতৃ আছিল ডা ললিত কুমাৰ বৰুৱা এখেতৰ খুৰাক সকলৰ এজন আছিল বিৰিঞ্চি কুমাৰ বৰুৱা

শিক্ষা আৰু গৱেষণা
বৰুৱাই কটন কলেজৰ পৰা প্ৰি ইউনিভা্ছিটি সম্পূৰ্ণ কৰাৰ পিছত বেনাৰছ হিন্দু বিশ্ববিদ্যালয়ৰ পৰা বিএ, এমএ (বুৰঞ্জী) আৰু আইনৰ শিক্ষা সম্পূৰ্ণ কৰে ১৯৬১ চনত তেখেত লণ্ডনলৈ গৈ লণ্ডন বিশ্ববিদ্যালয়ৰ পৰা ১৯৬৪ চনত পিএইচডি ডিগ্ৰী অৰ্জন কৰে

১৯৭৫ চনত জাৰ্মানীৰ বন বিশ্ববিদ্যালয়ৰ পৰা তেখেতে ভাৰত-জাৰ্মান সম্পৰ্ক বিষয়ত দ্বিতীয়টো পিএইচডি ডিগ্ৰী অৰ্জন কৰে

কৰ্মজীৱন
বৰুৱা    আৰু  ত গৱেষণা ফেল হিচাপে কাৰ্য্যনিৰ্বাহ কৰিছিল ১৯৬৫ ৰ পৰা ১৯৭০ চনলৈ তেখেতে দিল্লী বিশ্ববিদ্যালয়ত     বিষয়টো এমএ শ্ৰেণীত পঢ়ুৱাইছিল

গ্ৰন্থপঞ্জী
নিৰ্বাচিত গৱেষণা-পত্ৰ
ইংৰাজী ভাষাৰ গ্ৰন্থ
  , '  '  ' ,   (1  2010)
 :        -  ,    (16  2004)
     , 1886-1914,    (31  1977)
       1803-1831:  ,  (  2015)
    :   ,
     :     '    , (-:  ),

অসমীয়া ভাষাৰ গ্ৰন্থ
 পশ্চিম কলা, জাৰ্ণাল এম্পৰিয়াম, নলবাৰী (১৯৯৫)
 বৰদলৈ দিনলেখা প্ৰথম খণ্ড, প্ৰকাশন পৰিষদ, গুৱাহাটী (২০০০)
 বৰদলৈ দিনলেখা দ্বিতীয় খণ্ড, প্ৰকাশন পৰিষদ, গুৱাহাটী (২০০১)
 মোহিনী কলাৰ ছবি, পূৰ্বাঞ্চল প্ৰকাশ, গুৱাহাটী (১৯৯৭)
 ইউৰোপীয় মোজেইক, বনলতা, ডিব্ৰুগড় (১৯৯৬)
 ভীমকৰ্মা ডা ললিত কুমাৰ বৰুৱা (সহ সম্পাদক), গুৱাহাটী (১৯৮৬)
 এজন সত্যাগ্ৰহীৰ ৰাজনীতি: গোপীনাথ বৰদলৈ আৰু আসাম তেতিয়া আৰু এতিয়া, নগাঁও (২০১০)
 অজাতশত্ৰু জননেতা ডাক্তৰ ভূবনেশ্বৰ বৰুৱা, বীণা লাইব্ৰেৰী, গুৱাহাটী (১৯৯৪) 

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জাৰ্মানীৰ ব্যক্তি
শ্ৰেণী:ভাৰতৰ ইতিহাসবিদ
শ্ৰেণী:অ-কাহিনীমূলক গ্ৰন্থৰ লেখক
নিৰোদ চৌধুৰী () অসমৰ এগৰাকী প্ৰয়াত সাহিত্যিক আৰু সাংবাদিক ১৯৭৫ চনত মুক্তিপ্ৰাপ্ত আব্দুল মজিদ পৰিচালিত চামেলি মেমচা'ব নামৰ অসমীয়া চলচ্চিত্ৰৰ কাহিনীকাৰ হিচাপে চৌধুৰী বিশেষভাৱে পৰিচিত তেওঁ প্ৰায় দুবছৰ কাল ধৰি অসম বাণী কাকতৰ সম্পাদকৰূপে কাৰ্যনিৰ্বাহ কৰিছিল অসম বাণী কাকতত তেখেতে ধাৰাবাহিকভাৱে ন্যায়াধীশ উপেন ৰাজখোৱাৰ দ্বাৰা ১৯৭০ চনত সংঘটিত লোমহৰ্ষক হত্যাকাণ্ডৰ বিষয়ে ধাৰাবাহিকভাৱে লিখা বিচাৰক ৰাজখোৱাৰ ফাঁচী সংবাদটোৱে ৰাজ্যজুৰি বিশেষ গুৰুত্ব লাভ কৰিছিল

জন্ম আৰু শিক্ষাজীৱন
১৯৩৬ চনৰ ২৪ এপ্ৰিলৰ দিনা তিনিচুকীয়া জিলাৰ ডুমডুমাত নিৰোদ চৌধুৰীৰ জন্ম হয় তেওঁৰ পিতৃ চানাৰাম চৌধুৰী আছিল ডাঙৰী অঞ্চলৰ এজন ব্যৱসায়ী সৰু কালছোৱা ডুমডুমাতে পঢ়া-শুনা কৰি পিছলৈ তেওঁ কটন কলেজিয়েট চৰকাৰী উচ্চতৰ মাধ্যমিক বিদ্যালয়ত পৰা স্কুলীয়া শিক্ষা সমাপ্ত কৰে ডাঙৰীত তেওঁ শিক্ষক হিচাপে কৰ্মজীৱন আৰম্ভ কৰিছিল যদিও সেয়া এৰি গুৱাহাটীৰ কটন কলেজৰ পৰা স্নাতক ডিগ্ৰী লাভ কৰে আৰু ইয়াৰ পিছত গৌহাটী বিশ্ববিদ্যালয়ৰ অসমীয়া বিভাগত স্নাতকোত্তৰ শ্ৰেণীত নামভৰ্তি কৰে 

কৰ্মজীৱন
নিৰোদ চৌধুৰী একেধাৰে গল্পকাৰ, ঔপন্যাসিক, গীতিকাৰ আৰু সাংবাদিক হিচাপে পৰিচিত কাঁচঘৰ, বনহংস, বনজুই, পানী, মন প্ৰজাপতি, নতুন আশা আদিৰ লগতে ৰাষ্ট্ৰীয় পুৰস্কাৰ প্ৰাপ্ত চলচ্চিত্ৰ চামেলী মেমচা'ব তেওঁৰ দ্বাৰা ৰচিত কাহিনীৰে নিৰ্মাণ কৰা হৈছিল অংগীকাৰ চলচ্চিত্ৰৰ বাবে ৰচনা কৰা কপালতে পিন্ধিলোঁ জিলমিল সোণ পৰুৱা, জীৱন নদীৰ দুয়োপাৰৰ আদি গীতসমূহত ড ভূপেন হাজৰিকাই কণ্ঠদান কৰিছিল

সাংবাদিকতা
ছাত্ৰাৱস্থাতেই তেখেতে সিংহপুৰুষ ৰাধাগোবিন্দ বৰুৱাৰ আহ্বানত দ্য আছাম ট্ৰিবিউন কাকত গোষ্ঠীৰ লাইব্ৰেৰীয়ান হিচাপে চাকৰি জীৱন আৰম্ভ কৰে৷ স্নাতকোত্তৰ শ্ৰেণীত পঢ়ি থাকোতেই তেওঁ দ্য আছাম ট্ৰিবিউনৰ সম্পাদকীয় মেজত কাম কৰিছিল ১৯৯১ চনৰ ১৬ জুনত চৌধুৰীয়ে অসম বাণী কাকতৰ সম্পাদনাৰ দায়িত্ব গ্ৰহণ কৰে আৰু ১৯৯৩ চনৰ ২৮ ফেব্ৰুৱাৰীলৈকে সম্পাদক হিচাপে কাৰ্যনিৰ্বাহ কৰি যায় দৈনিক অসমৰ বিস্মৃত সুবাস শিতান আৰু অসম বাণীৰ তৃতীয় পৃষ্ঠাত তেওঁ পৃথিৱীৰ বিভিন্ন ঠাইৰ ঘটনা আৰু বিভিন্ন বিষয়ৰ ওপৰত নিয়মীয়াকৈ লিখিছিল 

সাহিত্যকৃতি
অসমৰ বিভিন্ন কাকত-আলোচনীত নিৰোদ চৌধুৰীয়ে নিয়মীয়াকৈ লেখা-মেলা কৰিছিল সত্তৰ-আশীৰ দশকৰ আলোচনীৰ ভিতৰত ড ভূপেন হাজৰিকাৰ সম্পাদনাত প্ৰকাশ পোৱা বিন্দু নামৰ ক্ষুদ্ৰ আলোচনীতো তেওঁ লিখিছিল অসম বাণীত তেওঁ ধাৰাবাহিকভাৱে ন্যায়াধীশ উপেন ৰাজখোৱাৰ দ্বাৰা ১৯৭০ চনত ধুবুৰীত সংঘটিত লোমহৰ্ষক হত্যাকাণ্ডৰ বিষয়ে ধাৰাবাহিকভাৱে  বিচাৰক ৰাজখোৱাৰ ফাঁচী শীৰ্ষক লেখা লিখিছিল পিছলৈ এয়া গ্ৰন্থ আকাৰে প্ৰকাশ পায়

ৰচনাসমূহ

গল্প সংকলন 
 অংগে অংগে শোভা
 হংস মিথুন
 নিশিগন্ধা
 বায়ু বহে পূৰবৈয়া
 প্ৰথম প্ৰহৰ
 হীৰা পান্না
 সোনপৰুৱা

উপন্যাস
 বুঢ়ী গঙ্গাত জুই
 গোপাল ৰেড্ডী যশোধৰা আৰু মই
 কস্তুৰী মৃগ
 নষ্টচন্দ্ৰ

ভিন্নধৰ্মী
 ডুমডুমা ডুমডুমাই
 অসমীয়া চলচ্চিত্ৰৰ ইতিহাস
 বিচাৰক ৰাজখোৱাৰ ফাঁচী

২০১০ চনৰ ছেপ্টেম্বৰ মাহত নন্দ তালুকদাৰ ফাউণ্ডেছন আৰু ভৱানী প্ৰিণ্ট এণ্ড পাব্লিকেশ্যনচে বিচাৰক ৰাজখোৱাৰ ফাঁচী আৰু ইত্যাদি নামেৰে নিৰোদ চৌধুৰীৰ এখন ৰচনা সংকলন প্ৰকাশ কৰি উলিয়ায়

দেহাৱসান
২০০১ চনৰ ১০ ফেব্ৰুৱাৰীত সাহিত্যিক-সাংবাদিকগৰাকীয়ে শেষ নিশ্বাস ত্যাগ কৰে 

তথ্য সংগ্ৰহ

শ্ৰেণী:অসমীয়া সাহিত্যিক
শ্ৰেণী:অসমৰ সাংবাদিক
নিৰ্জন চৈকতে  () তপন সিনহাৰ পৰিচালনাত নিৰ্মিত এখন বাংলা ছবি ১৯৬৩ চনত মুক্তি পোৱা এই ছবিখন কালকূট ছদ্মনামৰে সাহিত্য ৰচনা কৰা বিশিষ্ট বাংলা লেখক সমৰেশ বসুৰ একে নামৰ উপন্যাসৰ অভিযোজন ছবিখনক তৃতীয় ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ পূৰ্ণদৈৰ্ঘ্য ছবিৰ বাবে চিলভাৰ পিককেৰে সন্মানিত কৰা হয়
কাহিনীৰ সাৰাংশ
নায়কে নিজৰ দৈনন্দিন মহানগৰীয় জীৱনৰ পৰা কিছুদিনৰ বাবে মুক্ত হবলৈ ৰেলযোগে পুৰীলৈ গৈ আছে যাত্ৰাৰ কালছোৱাত পুৰী দৰ্শন কৰিবলৈ ৪ জনীয়া বঙালী বিধৱাৰ দল এটাৰ সৈতে চিনাকি হয়, যাৰ লগত তেওঁলোকৰ ভতিজীও আছিল এই মহিলাসকলে আচলতে প্ৰেমিকৰ সৈতে মাত্ৰ এৰাএৰি হোৱা ভতিজীক শান্ত কৰিবলৈ ওলাইছিল বাকী কাহিনীটো এই মানুহবোৰ আৰু নায়কৰ লগত তেওঁলোকৰ আকৰ্ষণ আৰু সম্পৰ্কক কেন্দ্ৰ কৰি ঘূৰি আছে নায়কে সেইবোৰত আমোদ পায় আৰু নিজৰ ফালৰ পৰা ছোৱালীজনীক শান্ত কৰিবলৈ চেষ্টা কৰে ছবিখনত বিধৱাৰ বাবে সামাজিক নিষেধাজ্ঞা দেখুৱাবলৈ চেষ্টা কৰা হৈছে 
বঁটা
এই ছবিখনৰ বিধৱাৰ চৰিত্ৰ ৰূপায়ন কৰা মুখ্য চৰিত্ৰৰ ৪ গৰাকী মহিলাই  ১৯৬৫ চনৰ ৩য় ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত যুটীয়াভাবে শ্ৰেষ্ঠ অভিনেতা বঁটা (মহিলা) লাভ কৰিছিল
অডিয়েঞ্চ এৱাৰ্ড: ছিদনী চলচ্চিত্ৰ মহোৎসৱ
চিলভাৰ পিকক - শ্ৰেষ্ঠ পূৰ্ণদৈৰ্ঘ্য ছবি: ৩য় ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত
তথ্য সংগ্ৰহ

বাহ্যিক সংযোগ

 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:১৯৬৩ বৰ্ষৰ চলচ্চিত্ৰ
শ্ৰেণী:তপন সিনহা পৰিচালিত চলচ্চিত্ৰ
নিৰ্বাচিত সমালোচনা () হৈছে অসমৰ সমালোচক-সাহিত্যিক ড০ হীৰেন গোহাঁইৰ দ্বাৰা লিখিত আৰু অসম প্ৰকাশন পৰিষদৰ দ্বাৰা সংকলিত এখনি সমালোচনাত্মক গ্ৰন্থ৷ গ্ৰন্থখনৰ ভাষা অসমীয়া৷ ২১ টা ভিন্নধৰ্মী বিষয়ত  আলোকপাত কৰা গ্ৰন্থখনত লেখকে অসমৰ কলা-সাহিত্য আৰু সাংস্কৃতিক জগতৰ বহুকেইগৰাকী লেখত ল'বলগীয়া ব্যক্তিৰ কৰ্মৰাজিৰ আলোচনা আগবঢ়াইছে৷ গ্ৰন্থখন পোনপ্ৰথমবাৰৰ বাবে প্ৰকাশিত হৈছিল ২০০৭ চনৰ ডিচেম্বৰত৷ 

সমালোচকৰ চমু পৰিচয়

হীৰেন গোহাঁই (; জন্ম: ১৯৩৯) অসমীয়া আৰু ইংৰাজী সাহিত্যৰ এগৰাকী সাহিত্যিক আৰু সমালোচক ইয়াৰ উপৰিও তেওঁ এগৰাকী কবি, সাংবাদিক, শিক্ষাবিদ আৰু শিক্ষক  তেওঁ ১৯৩৯ চনত অসমৰ গোলাঘাট চহৰত জন্মগ্ৰহণ কৰিছিল গোহাঁইৰ পিতৃ মহেন্দ্ৰনাথ গোহাঁই আৰু মাতৃ শৰৎকুমাৰী গোহাঁই মহেন্দ্ৰ নাথ গোহাঁই শিক্ষক আছিল তেওঁ পূৰ্বে গুৱাহাটী আৰু বৰপেটা জিলাৰ বিদ্যালয়সমূহৰ পৰিদৰ্শক আছিল আৰু অৱসৰৰ পাছত আৰ্য বিদ্যাপীঠত অধ্যক্ষৰূপে কাম কৰিছিল অসমীয়া জাতীয় জীৱনত মহাপুৰুষীয়া পৰম্পৰা" শীৰ্ষক গ্ৰন্থৰ বাবে ১৯৮৯ চনত ড হীৰেন গোহাঁইক সাহিত্য অকাডেমি বঁটাৰে সন্মানিত কৰা হৈছিল উল্লিখিত গ্ৰন্থখন ১৯৮৭ চনৰ ফ্ৰেব্ৰুৱাৰী মাহত প্ৰকাশ পাইছিল
গ্ৰন্থৰ বিষয়বস্তু
বিশেষ গ্ৰন্থখনত লেখক-সমালোচক ড০ হীৰেন গোহাঁয়ে জ্যোতিপ্ৰসাদ আগৰৱালা, লক্ষ্মীনাথ বেজবৰুৱা, ৰবীন্দ্ৰনাথ ঠাকুৰ, দেৱকান্ত বৰুৱা, অজিৎ বৰুৱা, বিষ্ণু ৰাভাৰ সাহিত্য আৰু কৰ্মৰাজিৰ অৱলোকন কৰাৰ উপৰি অসমৰ প্ৰেক্ষাপটত বুৰঞ্জী-লিখনৰ সমস্যা, সমালোচনাৰ নতুন পৰিসৰ আদিৰ দৰে বহুমাত্ৰিক বিষয়তো নিজৰ চিন্তা ব্যক্ত কৰিছে৷ গ্ৰন্থৰ শেষৰখন ৰচনা কিয় লিখোঁত লেখকগৰাকীয়ে কৈছে যে-'...মই মোৰ লেখাৰ উপযুক্ত পাঠক বিচাৰিয়েই লিখোঁ৷ তেনে পাঠকেই জীয়াই ৰাখে মোৰ লেখকসত্তা৷ 
গ্ৰন্থখনত সন্নিৱিষ্ট আলোচনাসমূহ লেখকৰ দ্বাৰা ইতিপূৰ্বে অসমৰ একাংশ কাকত-আলোচনীত প্ৰকাশিত৷ কিছুমান আলোচনা প্ৰকাশ-কাল চল্লিছ-পঞ্চাছ বছৰ পুৰণি৷ পাতনিৰ আৰম্ভণিতে সমালোচকগৰাকীয়ে মন্তব্য কৰিছে যে-নিৰ্বাচিত বিশেষ কোনো ৰীতি অনুসৰণ কৰা হোৱা নাই৷ আমাৰ পৰিচিত-অপৰিচিত ৰচনা মিহলাই পাঠকক আমাৰ চিন্তা আৰু সমালোচনা পদ্ধতিৰ এটা স্পষ্ট আভাস দিবলৈ বিচৰা হৈছে৷ বিভিন্ন সময়ত লিখা ৰচনাসমূহৰ মাজত কিছু পাৰ্থক্য আৰু আনকি মতভেদো আছে৷ দুখনমান ৰচনাৰ মাজত সময়ৰ ব্যৱধান চল্লিছ বছৰ৷

গ্ৰন্থখন লেখকে শোণিত বিজয় দাসলৈ উছৰ্গা কৰিছে৷

গ্ৰন্থত সন্নিৱিষ্ট হোৱা লেখাসমূহ হৈছে-
(১) জ্যোতিপ্ৰসাদ, শিল্পী আৰু সংস্কৃতি
(২) জ্যোতিপ্ৰসাদ,জীৱন আৰু জগৎ
(৩) জ্যোতিপ্ৰসাদৰ এটা কবিতাৰ সন্দৰ্ভত
(৪) উপন্যাসত ৰবীন্দ্ৰনাথৰ মানৱদৰ্শন
(৫) ৰবীন্দ্ৰনাথ আৰু জনগণ
(৬) ৰবীন্দ্ৰমানসত বিজ্ঞান আৰু মানৱতা
(৭) ঐতিহ্য আৰু 'জীৱনৰ বাটত'
(৮) অসমীয়া কবিতাৰ বিকাশৰ বেজবৰুৱাৰ স্থান
(৯) ৰঘুনাথ চৌধুৰীৰ স্মৃতি দিৱস
(১০) দেৱকান্ত বৰুৱাৰ কাব্যৰ বিষয়ে দুআষাৰ
(১১) অজিৎ বৰুৱা: কবিসত্তা আৰু ব্যক্তিসত্তা
(১২) মহিম বৰাৰ গল্প
(১৩) হেম বৰুৱাৰ কবিতা
(১৪) বিষ্ণুৰাভা ৰচনাৱলী
(১৫) আদি ঊনবিংশ শতাব্দীৰ অসমৰ নৱযুগৰ ওপৰত বঙালী প্ৰভাৱ
(১৬) অসমৰ বুৰঞ্জী ৰচনাৰ কেতবোৰ সমস্যা
(১৭) প্ৰকৃতি, জীৱনানন্দ আৰু বিভূতিভূষণ
(১৮) সমালোচনাৰ নতুন কক্ষপথ আৰু ভাৰত
(১৯) শংকৰী ঐতিহ্য আৰু গণতন্ত্ৰ: এটি সমালোচনামূলক বিচাৰ
(২০) অংকীয়া নাট আৰু শংকৰদেৱৰ মৌলিকতা
(২১) কিয় লিখোঁ 
তথ্যসূত্ৰ 
শ্ৰেণী:সমালোচনা
শ্ৰেণী:অসমীয়া গ্ৰন্থ
নিৰ্ভয়া () সম্বিত মিডিয়া এণ্ড প্ৰডাকচনচৰ বেনাৰত মিলন ভৌমিক পৰিচালনা আৰু সঞ্জীৱ সমাদ্দাৰৰ প্ৰযোজিত ২০১৮ চনৰ এখন বাংলা ছবি ছবিখন ২০১২ দিল্লীৰ দলবদ্ধ ধৰ্ষণ আৰু হত্যা গোচৰৰ আধাৰত নিৰ্মিত পশ্চিম বংগৰ উপৰিও উৰিষ্যা, অসম আৰু বিহাৰৰ দৰে আন ৰাজ্যতো ছবিখন মুক্তি পোৱাৰ কথা আছিল সুদেশু শিৱমৰ দ্বাৰা হিন্দীত চিত্ৰনাট্য সম্পাদনা কৰি হিন্দীত ডাব কৰা ছবিখনৰ আন এটা সংস্কৰণো মুক্তি পাবলগীয়া আছিল

পৰিচালকজনৰ মতে, ছবিখনৰ উদ্দেশ্য হৈছে ৰাইজক সচেতন কৰা যে কেৱল ধৰ্ষণ বিৰোধী আইন বা ৰাজপথৰ প্ৰতিবাদে এনে বিপদজনক ঘটনাৰ পুনৰাবৃত্তি ৰোধ কৰিব নোৱাৰে যদিও এই কাণ্ডৰ পৰিৱেশ দিল্লীত হৈছিল, ছবিখনৰ চৰিত্ৰসমূহ পশ্চিম বংগত আধাৰিত হ'ব এই ছবিখন প্ৰডাকচন হাউচ সম্বিত মিডিয়া এণ্ড প্ৰডাকচনচৰ প্ৰথম প্ৰকল্প

প্ৰসংগ

বাহ্যিক সংযোগ

 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১৮ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
নিৰ্ভয়া নিধি () ২০১৩ চনৰ কেন্দ্ৰীয় বাজেটত ভাৰত চৰকাৰে ঘোষণা কৰা ১০০০ কোটি ভাৰতীয় টকাৰ পুঁজি কেন্দ্ৰীয় বিত্ত মন্ত্ৰী পি চিদাম্বৰমে আশা কৰিছিল যে এই পুঁজিয়ে ভাৰতত মহিলাসকলৰ সন্মান আৰু সুৰক্ষা নিশ্চিত কৰা কাৰ্যসূচীক সমৰ্থন কৰিব নিৰ্ভয়া ২০১২ চনৰ দিল্লীৰ দলবদ্ধ ধৰ্ষণৰ ভুক্তভোগীক দিয়া ছদ্মনাম আছিল মহিলা আৰু শিশু বিকাশ মন্ত্ৰণালয় আৰু আন কেইবাটাও মন্ত্ৰালয়ে পুঁজিৰ বাবে আবেদনৰ সিদ্ধান্ত লৈছিল এই পুঁজিৰ অন্যতম ব্যৱহাৰ হৈছে হিংসাৰ বলি হোৱা মহিলাসকলক সমৰ্থন কৰিবলৈ 'ওৱান ষ্টপ চেণ্টাৰ' স্থাপন কৰা

ইতিহাস
মহিলা আৰু কন্যা সন্তানৰ সশক্তিকৰণ, সন্মান আৰু সুৰক্ষাৰ বাবে ১০০০ কোটি টকাৰ চৰকাৰী অৱদানৰ সৈতে কেন্দ্ৰীয় বিত্ত মন্ত্ৰীয়ে তেওঁৰ ২০১৩ চনৰ বাজেট ভাষণত নিৰ্ভয়া নিধি গঠনৰ ঘোষণা কৰিছিল এই পুঁজি বিত্ত মন্ত্ৰালয়ৰ অৰ্থনৈতিক পৰিক্ৰমা বিভাগৰ দ্বাৰা পৰিচালনা কৰা হয়

পুঁজিৰ ব্যৱহাৰ
বিভিন্ন মন্ত্ৰালয়ে মহিলাৰ সন্মান আৰু সুৰক্ষা বৃদ্ধি কৰিবলৈ এই পুঁজি ব্যৱহাৰ কৰিবলৈ প্ৰকল্পৰ প্ৰস্তাৱ দিছিল প্ৰস্তাৱ দাখিল কৰা মন্ত্ৰালয়সমূহ আছিল তথ্য প্ৰযুক্তি মন্ত্ৰালয়, পথ পৰিবহণ আৰু ৰাষ্ট্ৰীয় ঘাইপথ মন্ত্ৰালয়, ৰেল মন্ত্ৰালয় আৰু গৃহ মন্ত্ৰালয় গৃহ মন্ত্ৰালয়ে নিৰ্ভয়া নিধি আঁচনিৰ অধীনত মুঠ ১৯৪.৪৪ কোটি টকা ব্যয়ত লক্ষ্ণৌৰ বাবে এক সুৰক্ষিত চহৰ প্ৰকল্প অনুমোদন কৰে

২০১৩ চনৰ নৱেম্বৰ মাহত নগৰ উন্নয়ন মন্ত্ৰালয়ে ৰাজ্যসমূহক নিৰ্ভয়া নিধিৰ জৰিয়তে কৰিব পৰা নতুন পৰিকল্পনাৰ প্ৰস্তাৱ আৰু ৰূপায়ণ কৰিবলৈ কৈছিল এই মন্ত্ৰালয়ে লগতে ৰাজ্য আৰু কেন্দ্ৰীয় শাসিত অঞ্চলসমূহকো অৱগত কৰিছিল যে জৱাহৰলাল নেহৰু ৰাষ্ট্ৰীয় নগৰ নৱীকৰণযোগ্য মিছনৰ অধীনত নতুন বাছৰ কোটা নাপাব যদিহে তেওঁলোকে মহিলাসকলৰ বাবে ৰাজহুৱা পৰিবহণ ব্যৱস্থা সুৰক্ষিত কৰাৰ বাবে পদক্ষেপ গ্ৰহণ কৰাত ব্যৰ্থ হয়

এই পুঁজি সমগ্ৰ দেশত 'ওৱান ষ্টপ চেণ্টাৰ' বা 'সখী' সৃষ্টি কৰিবলৈ ব্যৱহাৰ কৰা হৈছিল ইয়াত হিংসাৰ বলি হোৱা মহিলাসকলে আৰ্থিক, সামাজিক, আৰু ন্যায়িক দিশত সকাহ দিবলৈ যত্ন কৰা হয়
২০১৩ চনৰ এক পৰামৰ্শ অনুসৰি প্ৰথমতে প্ৰতিটো ভাৰতীয় ৰাজ্যৰ বাবে প্ৰস্তাৱিত একোখনকৈ ওৱান ষ্টপ চেণ্টাৰ স্থাপন কৰা হৈছিল নিৰ্ভয়া নিধিৰ পৰা বিত্তীয় সাহায্য প্ৰাপ্ত ৰায়পুৰ আৰু লক্ষ্ণৌ ওৱান ষ্টপ চেণ্টাৰে মহিলা সশক্তিকৰণৰ বাবে আগবঢ়োৱা অৱদানৰ স্বীকৃতি স্বৰূপে ক্ৰমে ২০১৮ আৰু ২০১৯ বৰ্ষৰ আন্তৰ্জাতিক নাৰী দিৱস উপলক্ষে নাৰী শক্তি পুৰস্কাৰ লাভ কৰিছে

তথ্য উৎস

শ্ৰেণী:ভাৰতৰ চৰকাৰী যোজনা আৰু নীতি
নিৰ্ভয়া সমাৰোহ () মহিলাৰ অধিকাৰৰ বিষয়ে সজাগতা বৃদ্ধিৰ বাবে 'অনাৰ ফৰ ৱমেন নেচনেল কেম্পেইন' বা মহিলাৰ সন্মানৰ বাবে ৰাষ্ট্ৰীয় অভিযানৰ দ্বাৰা আয়োজিত এক বাৰ্ষিক নৃত্য আৰু সাংগীতিক অনুষ্ঠান ২০১২ চনৰ দিল্লী দলবদ্ধ ধৰ্ষণৰ ভুক্তভোগীৰ নামেৰে নামকৰণ কৰা উৎসৱটো মহিলাৰ বিৰুদ্ধে হিংসাৰ সকলো ভুক্তভোগীৰ প্ৰতি উছৰ্গা হিচাপে ইয়াক উপস্থাপন কৰা হৈছে  মহিলা অধিকাৰ কৰ্মী মানসী প্ৰধানে প্ৰতিষ্ঠা কৰা এই উৎসৱটো প্ৰথমবাৰৰ বাবে ২০১৩ চনৰ ৯ জুলাইত অনুষ্ঠিত হৈছিল মহোৎসৱৰ দ্বিতীয় সংস্কৰণ ৯ এপ্ৰিল ২০১৫ তাৰিখে নতুন দিল্লীৰ ইণ্ডিয়া হেবিটেট চেণ্টাৰত অনুষ্ঠিত হৈছিল নিৰ্ভয়া সমাৰোহত সাধাৰণতে ভাৰতীয় শাস্ত্ৰীয় সংগীত আৰু ভাৰতীয় শাস্ত্ৰীয় নৃত্যত বিশেষভাৱে গুৰুত্ব আৰোপ কৰা হয়

ইতিহাস
মহিলাৰ সন্মানৰ বাবে ৰাষ্ট্ৰীয় অভিযান মহিলাৰ বিৰুদ্ধে হিংসা ৰক্ষা কৰিবলৈ ভাৰতত এক দেশব্যাপী আন্দোলন এই আন্দোলন ২০০৯ চনত মহিলা অধিকাৰ কৰ্মী মানসী প্ৰধানে প্ৰতিষ্ঠা কৰিছিল এই আন্দোলনৰ মুখ্য উদ্দেশ্য হৈছে ভাৰতত মহিলাৰ বিৰুদ্ধে হোৱা হিংসা ৰক্ষা কৰা আৰু দেশৰ সকলো মহিলাৰ বাবে অৰ্থনৈতিক, সামাজিক আৰু ৰাজনৈতিক ন্যায় সুৰক্ষিত কৰা ২০১৩ চনত মহিলাৰ সন্মানৰ বাবে ৰাষ্ট্ৰীয় অভিযানৰ সন্মানৰ অন্যতম ধ্বজাবাহী অনুষ্ঠান হিচাপে নিৰ্ভয়া সমাৰোহৰ ধাৰণা কৰা হৈছিল ইয়াৰ মুখ্য উদ্দেশ্য আছিল মহিলাৰ অধিকাৰৰ ওপৰত মানুহক সংবেদনশীল কৰিবলৈ ভাৰতীয় নৃত্য আৰু সংগীতৰ সৰ্বশ্ৰেষ্ঠ ব্যৱহাৰ কৰা আৰু মহিলাৰ বিৰুদ্ধে হিংসা বন্ধ কৰাৰ বাবে ইয়াৰ আন্দোলনৰ সমৰ্থনত জনমত সংগ্ৰহ কৰা  ২০১৩ চনৰ ৯ জুলাইত ইয়াৰ প্ৰথম সংস্কৰণ অনুষ্ঠিত হৈছিল

উৎসৱ কাৰ্যসূচী
উৎসৱটোত বিশিষ্ট ভাৰতীয় শিল্পীসকলৰ নৃত্য আৰু সংগীত প্ৰদৰ্শন "আমাৰ ভিতৰত জুই জ্বলাই ৰাখিবলৈ..." উৎসৱৰ টেগলাইনৰ সৈতে সংগতি ৰাখি প্ৰদৰ্শন কৰা হয় ২০১২ চনৰ দিল্লী দলবদ্ধ ধৰ্ষণৰ ভুক্তভোগীক স্মৰণ কৰাৰ লগতে মহিলাৰ বিৰুদ্ধে হিংসাৰ সকলো ভুক্তভোগীৰ প্ৰতি উছৰ্গিত বিভিন্ন আলেখ্য সংগীত আৰু নৃত্যৰ মাধ্যমত প্ৰকাশ কৰা হয় 

নিৰ্ভয়া সন্মান
নতুন দিল্লীৰ ইণ্ডিয়া হেবিটেট চেণ্টাৰত ২০১৫ চনৰ ৯ এপ্ৰিলত অনুষ্ঠিত নিৰ্ভয়া সমাৰোহত এক প্ৰদৰ্শন
নিৰ্ভয়া সমাৰোহ উপলক্ষে 'নিৰ্ভয়া সন্মান' নামেৰে এক বঁটা মহিলাসকলক সৱলীকৰণত তেওঁলোকৰ অৱদানৰ বাবে ভাৰতৰ এক আগশাৰীৰ সংগঠনক প্ৰদান কৰা হয় ২০১৩ চনৰ ৯ জুলাইত অনুষ্ঠিত প্ৰথম নিৰ্ভয়া সমাৰোহত ব্ৰহ্ম কুমাৰী বিশ্ব আধ্যাত্মিক বিশ্ববিদ্যালয়ক প্ৰথম নিৰ্ভয়া সন্মান প্ৰদান কৰা হৈছিল ২০১৫ চনৰ ৯ এপ্ৰিল তাৰিখে অনুষ্ঠিত দ্বিতীয় নিৰ্ভয়া সমাৰোহত মিছনেৰীজ অৱ চেৰিটিক দ্বিতীয় নিৰ্ভয়া সন্মান প্ৰদান কৰা হৈছিল

নিৰ্ভয়া পুৰস্কাৰ
বিভিন্ন ক্ষেত্ৰত মহিলা সফলসকলক নিৰ্ভয়া সমাৰোহ উপলক্ষে নিৰ্ভয়া পুৰস্কাৰৰ সৈতে সম্বৰ্ধনা জনোৱা হয় 

তথ্য উৎস

শ্ৰেণী:ভাৰতত নাৰীৰ অধিকাৰ
নিৰ্মল খেলনা আৰু শিল্প () ভাৰতৰ তেলেংগানা ৰাজ্যৰ আদিলাবাদ জিলাৰ নিৰ্মল চহৰত তৈয়াৰ কৰা পৰম্পৰাগত ভাৰতীয় কাঠৰ খেলনা আৰু শিল্প ইয়াক সামগ্ৰীৰ ভৌগোলিক স্বীকৃতি (পঞ্জীয়ন আৰু সুৰক্ষা) আইন, ১৯৯৯ অনুসৰি তেলেংগানাৰ পৰা ভৌগোলিক স্বীকৃতি প্ৰাপ্ত হস্তশিল্প হিচাপে পঞ্জীয়ন কৰা হৈছে 

ইতিহাস
এই কলা প্ৰকাৰে ইয়াৰ উৎপত্তিৰ স্থান নিৰ্মলৰ পৰা ইয়াৰ নাম আহৰণ কৰিছে কোমল কাঠৰ পুতলা আৰু চিত্ৰ নিৰ্মাণৰ প্ৰায় ৪০০ বছৰীয়া পৰম্পৰা বহন কৰা নিৰ্মল শিল্পয়ে হস্তশিল্পৰ পৃথিৱীত গৌৰৱপূৰ্ণ স্থান দখল কৰে মিহিকৈ খোদিত চিত্ৰবোৰ এতিয়াও সমগ্ৰ দেশৰ হাজাৰ হাজাৰ ঘৰত ড্ৰয়িং ৰুম সজাবলৈ ব্যৱহাৰ কৰা হয় নিৰ্মল কলাৰ বিবৰ্তন কাকটিয়া ৰাজবংশৰ সময়ত হৈছিল বুলি গণ্য কৰা হয় এই কলা চতুৰ্দশ শতিকাত শিল্পীসকলৰ এটা দলৰ দ্বাৰা অনুশীলন কৰা হৈছিল আৰু ইয়াক নাকশ বুলি কোৱা হৈছিল তেলেংগানাৰ নিৰ্মল জিলা এসময়ত কামান আৰু খেলনাৰ দৰে বিবিধ বস্তুৰ উৎপাদন কেন্দ্ৰ হিচাপে বিখ্যাত আছিল কমাৰশালবোৰে হায়দৰাবাদৰ নিজামৰ সেনাবাহিনীক গধুৰ মাৰণাস্ত্ৰ যোগান ধৰা সময়ত নকাশ শিল্পীসকলে নিৰ্মল শৈলীৰ উৎকৃষ্ট কাঠৰ খেলনা আৰু চিত্ৰ প্ৰস্তুত কৰিছিল হায়দৰাবাদৰ অন্তৰ্ভুক্তি হোৱাৰ পিছতে কমাৰশালবোৰ বন্ধ কৰা হৈছিল কিন্তু নিৰ্মল শিল্প বহুতো ঘাত-প্ৰতিঘাতৰ মাজতো আজিও বৰ্তি আছে হায়দৰাবাদৰ পৰা প্ৰায় ২২০ কিলোমিটাৰ দূৰত নতুন চাৰি লেনযুক্ত ৪৪নং ৰাষ্ট্ৰীয় ঘাইপথৰ পৰা মাত্ৰ ৪ কিলোমিটাৰ নিলগত অৱস্থিত এই চহৰত নকাশ শিল্পীসকলে সুন্দৰ খেলনা আৰু চিত্ৰ প্ৰস্তুত কৰি আহিছে যদিও তেওঁলোকৰ উৎস সম্পৰ্কীয় কোনো উল্লেখ নাই, বিশ্বাস কৰা হয় যে ১৭ শতিকাত নাকাশ পৰিয়ালবোৰ ৰাজস্থানৰ পৰা নীমা নায়েকে বা আন এটা সংস্কৰণ অনুসৰি নিম্মা নাইডুয়ে আনিছিল তেওঁ স্থানীয় মুৰব্বী আছিল আৰু তেওঁৰ নামেৰেই চহৰখনৰ নামকৰণ কৰা হৈছে সময়ৰ লগে লগে গ্ৰাহকসকলৰ ৰুচি সৈতে খাপ খোৱাৰ বাবে বহুতো পৰিৱৰ্তন স্পষ্টভাৱে তেওঁলোকৰ কলা ৰূপত অন্তৰ্ভুক্ত কৰা হৈছে এই কলাত ব্যৱহাৰ কৰা ৰংবোৰ খনিজ, ভেষজ আৰু অন্যান্য বিভিন্ন উদ্ভিদৰ পৰা আহৰণ কৰা হয়

বৰ্ণনা
প্ৰথমতে নকাশ বা জিংগৰ শিল্পীসকলে পোনিকি বা বগা চেণ্ডাৰ নামৰ স্থানীয়ভাৱে উপলব্ধ কোমল কাঠৰ পৰা কেৱল খেলনা প্ৰস্তুত কৰিছিল তেওঁলোকে নিজামৰ শাসনকালত কাঠৰ আচবাবো তৈয়াৰ কৰিছিল বৰ্তমান সেইবোৰ স্থানীয় কোমল কাঠৰ খোদিত কৰি নানা শিল্প আৰু চিত্ৰ প্ৰস্তুত কৰা হয় জিংগাৰসকলে সূক্ষ্ম কিষ্টী (ট্ৰে), খাঞ্চিবা চৌকি (ছেট্টি) বা পালেং (খাট) তৈয়াৰ কৰা বন্ধ কৰিছে এই সামগ্ৰীবোৰ বিবাহত যৌতুক উপহাৰ হিচাপে ব্যৱহাৰ কৰা হৈছিল আৰু নিজামৰ সময়ত বেছিভাগ মুছলমান আভিজাত্যৰ দ্বাৰা অৰ্ডাৰ দিয়া হৈছিল গেঞ্জিফা নামৰ একপ্ৰকাৰৰ খেলৰ কাৰ্ডবোৰ পৰম্পৰাগতভাৱে নিৰ্মলশৈলীত তৈয়াৰ কৰা হয় কিন্তু ২০১১ চনৰ ফেব্ৰুৱাৰী লৈকে কেৱল এজন বৃদ্ধ শিল্পীয়ে এতিয়াও সেইবোৰ তৈয়াৰ কৰি আছে শিল্পীসকল সাধাৰণতে প্ৰাকৃতিক ৰং ব্যৱহাৰ কৰে এই ৰঙৰ ব্যৱহাৰৰ বাবে নিৰ্মল চিত্ৰবোৰে এক সাধাৰণ উজ্জ্বলতা অৰ্জন কৰে খেলনাবোৰ এনামেল ৰঙৰে ৰং কৰা হয় যিয়ে তেওঁলোকক উজ্জ্বলতা প্ৰদান কৰে

ভৌগোলিক স্বীকৃতি
২০০৮ চনত পেটেণ্ট, ডিজাইন আৰু ট্ৰেড মাৰ্কৰ নিয়ন্ত্ৰক জেনেৰেলৰ পৰা নিৰ্মল খেলনা আৰু চিত্ৰশৈলীয়ে ভৌগোলিক স্বীকৃতি লাভ কৰিছিল এই পুতলাবোৰ লেপাক্ষী আৰু কাবেৰীৰ দৰে চৰকাৰী হস্তশিল্প দোকানত উপলব্ধ 

চিত্ৰ বিথিকা

তথ্য উৎস

শ্ৰেণী:হস্তশিল্প
শ্ৰেণী:ভাৰতৰ ভৌগোলিক স্বীকৃতি
নিৰ্মল চাইনী (; ১০ অক্টোবৰ ১৯৩৮  ১৩ জুন ২০২১, জন্ম নাম: নিৰ্মল কৌৰ) এগৰাকী ভাৰতীয় ভলীবল খেলুৱৈ আৰু ভাৰতৰ মহিলা ৰাষ্ট্ৰীয় ভলীবল দলৰ অধিনায়ক আছিল তেওঁ ১৯৬০ চনত দিল্লীৰ লেডী আৰৱিন কলেজত শাৰীৰিক শিক্ষা বিভাগৰ উপ-প্ৰশিক্ষক ৰূপে কাৰ্যনিবাহ কৰিছিল পিছলৈ তেওঁ পঞ্জাব ক্ৰীড়া সংস্থাৰ সহকাৰী সঞ্চালকৰ পদত অধিষ্ঠিত হৈছিল মিলখা সিং আছিল এই সংস্থাৰ ডেপুটি ডিৰেক্টৰ ১৯৬৩ চনৰপৰা ১৯৮০ চনত অৱসৰ গ্ৰহণ কৰালৈকে তেওঁলোক এই পদত নিয়োজিত অছিল নিৰ্মল চাইনী কিংবদন্তি ভাৰতীয় দৌৰবিদ মিলখা সিংৰ পত্নী আছিল মিলখা সিং সেৱা সংস্থাৰ নিৰ্মল সহযোগী আছিল, যি অভাৱী খেলুৱৈ আৰু শিশুৰ হকে সহায়ৰ হাত আগবঢ়াইছিল তেওঁৰ এক ৰাজনৈতিক দৃষ্টিভংগী আছিল আৰু জীয়ৰী ডা মনা সিঙৰ সৈতে ২০১৪ চনত আম আদমী পাৰ্টিত যোগদান কৰিছিল অৱশ্যে পিছত তেওঁ দলত্যাগ কৰে

সংক্ষিপ্ত জীৱনী 
১৯৩৮ চনৰ ১০ অক্টোবৰত পঞ্জাবৰ শেইখুপুৰা (বৰ্তমান পাকিস্তানৰ অংশ) -ত তেওঁৰ জন্ম হৈছিল দেউতাক মেহৰ চন্দ চাইনী পঞ্জাবৰ পাঠানকোটৰ ক্ষেত্ৰী পৰিয়ালৰ লোক অছিল তেওঁ ৰাজ্যিক বিভাগৰ মহিলা ক্ৰীড়া সঞ্চালক আছিল ১৯৫৮ চনত পঞ্জাব বিশ্ববিদ্যালয়ৰ পৰা তেওঁ ৰাজনীতি বিজ্ঞানত স্নাতকোত্তৰ ডিগ্ৰী লাভ কৰিছিল

 ব্যক্তিগত জীৱন 
নিৰ্মল চাইনীৰ দ্য ফ্লাইং শিখ মিলখা সিঙৰ সৈতে প্ৰেম বিবাহ হৈছিল১৯৫৬ চনত শ্ৰীলংকাত মিলখা আৰু নিৰ্মলৰ প্ৰথম দেখাদেখি হয়, য'ত নিৰ্মল ভাৰতীয় ৰাষ্ট্ৰীয় ভলীবল দলৰ অধিনায়ক হিচাপে শ্ৰীলংকাত খেলিবলৈ গৈছিল আৰু মিলখাও এখন প্ৰতিযোগিতাত ভাগ ল'বলৈ বুলি তালৈ গৈছিল এই প্ৰথম সাক্ষাতেই প্ৰেমলৈ পৰিৱৰ্তিত হয় আৰু পৰিয়াল তথা সমাজকেন্দ্ৰিক অলেখ প্ৰতিবন্ধকতাৰ পাছতো, ১৯৬৩ চনৰ ৫ মে'তাৰিখে নিৰ্মল আৰু মিলখা বিবাহপাশত আৱদ্ধ হয় আৰু প্ৰায় ছয় দশকজোৰা এটি সুখী দাম্পত্য জীৱন অতিবাহিত কৰে নিৰ্মল গল্ফ খেলুৱৈ জীৱ মিলখা সিঙৰ মাতৃ আৰু তেওঁ চণ্ডীগড়ত বাস কৰিছিল"  ,"  -.  2002." , ,"   (, ), 4  2006.

২০২১ চনৰ ১৩ জুনত তেওঁ মোহালীত ক'ভিড-১৯ বৈশ্বিক মহামাৰীত আক্ৰান্ত হৈ মৃত্যুবৰণ কৰেমৃত্যুৰ সময়ত তেওঁৰ বয়স আছিল ৮৫ বছৰ নিৰ্মলৰ মৃত্যুৰ কিছুদিনৰ পিছতে ২০২১ চনৰ ১৮ জুন তাৰিখে তেওঁৰ স্বামী মিলখা সিঙৰো ক'ভিড সংক্ৰান্তিয় জটিলতাত মৃত্যু হয়

 তথ্যসূত্ৰ 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ ভলীবল খেলুৱৈ
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
নিৰ্মল চিত্ৰশৈলী ( ভাৰতৰ তেলেংগানা ৰাজ্যৰ নিৰ্মল জিলাৰ নিৰ্মল প্ৰচলিত এবিধ পাৰম্পৰিক চিত্ৰশৈলী চিত্ৰশিল্পী সকলে নিৰ্মল চহৰত এক সৰু উদ্যোগ গঠন কৰিছে নিৰ্মল চহৰত শিল্পী সকলে নিজৰ সম্প্ৰদায় গঠন কৰিছে আৰু তেওঁলোকৰ কলাক সৰু ব্যৱসায়ৰ ৰূপত অনুশীলন কৰিছে চিত্ৰবোৰত সোণালী ৰং ব্যৱহাৰ কৰা হয় সামগ্ৰীৰ ভৌগোলিক স্বীকৃতি (পঞ্জীয়ন আৰু সুৰক্ষা) আইন, ১৯৯৯ অনুসৰি তেলেংগানাৰ পৰা ভৌগোলিক স্বীকৃতি প্ৰাপ্ত হস্তশিল্প হিচাপে পঞ্জীয়ন কৰা হৈছে

ইতিহাস
এই কলা প্ৰকাৰে ইয়াৰ উৎপত্তিৰ স্থান নিৰ্মলৰ পৰা ইয়াৰ নাম আহৰণ কৰিছে নিৰ্মল কলাৰ বিবৰ্তন কাকটিয়া ৰাজবংশৰ সময়ত হৈছিল বুলি গণ্য কৰা হয় এই কলা চতুৰ্দশ শতিকাত শিল্পীসকলৰ এটা দলৰ দ্বাৰা অনুশীলন কৰা হৈছিল আৰু ইয়াক নাকশ বুলি কোৱা হৈছিল মোগলসকলে এই চিত্ৰশৈলী ইমান ভাল পাইছিল যে তেওঁলোকে দক্ষতা আৰু কলাৰ পৃষ্ঠপোষকতা কৰিছিল ১৯৫০ৰ দশকত লেডি হাইদৰীয়ে এই চিত্ৰশৈলীৰ লগত জড়িত শিল্পীসকলক হায়দৰাবাদ ৰাজ্যলৈ আনিছিল আৰু তেওঁলোকৰ শিল্প প্ৰচাৰ কৰিছিল এই চিত্ৰবোৰৰ ৰংবোৰ খনিজ, ভেষজ আৰু অন্যান্য বিভিন্ন উদ্ভিদৰ পৰা আহৰণ কৰা হয় এই চিত্ৰবোৰৰ মূল বিষয় সমূহ অজন্তা আৰু অন্যান্য মোগল কলাৰ পৰা প্ৰভাৱিত হৈছে এইশৈলীত চমকপ্ৰদ সোণৰ চিত্ৰকলাবোৰ ক'লা ৰঙৰ পটভূমিত কৰা হয়

প্ৰস্তুতি
নিৰ্মল চিত্ৰশৈলীৰে চিত্ৰ প্ৰস্তুত কৰিবলৈ প্ৰথম পদক্ষেপটো হ'ল কাঠৰ পৃষ্ঠক লা লগোৱা আৰু তাৰ পিছত ইয়াৰ ওপৰত সঠিক ডিজাইন অংকন কৰা অন্যান্য ডিজাইনবোৰ ধৰিব পৰা হোৱাৰ পিছত চকৰ সহায়ত আঁকিব পৰা হয় তাৰ পিছত চিত্ৰবোৰ উজ্জ্বল ৰঙেৰে বুলোৱা হয় সাধাৰণতে ইয়াত বিভিন্ন প্ৰাকৃতিক ৰং ব্যৱহাৰ কৰা হয় অৱশেষত সোণেৰে স্পৰ্শ কৰা হয় আৰু তাৰ পিছত বাৰ্নিছ কৰি চিত্ৰ সম্পূৰ্ণ কৰা হয়

নিৰ্মল চিত্ৰশৈলীত ৰামায়ণ আৰু মহাভাৰত আদি হিন্দু মহাকাব্যৰ সৈতে সম্পৰ্কিত পৰম্পৰাগত কলা দৃশ্যবোৰ চিত্ৰিত কৰে ইয়াৰ লগতে উদ্ভিদ, জীৱ-জন্তু, মানৱ আকৃতি ইয়াৰ অন্যতম মূল বিষয়বস্তু

নিৰ্মল পুতলা
এই পুতলাবোৰ বনৌষধিৰ নিষ্কাশনৰ পৰা তৈয়াৰ কৰা হয় আৰু সোণালী সমাপ্তি প্ৰদান কৰা হয় এই পুতলাবোৰৰ জৰিয়তে মানুহৰ বৃত্তি আৰু বিভিন্ন জন্তু প্ৰদৰ্শিত কৰা হয় সেইবোৰ কাঠৰে নিৰ্মিত পুতলাবোৰৰ চিত্ৰসমূহ ইয়াৰ ওপৰত কৰা হয়

ভৌগোলিক স্বীকৃতি
২০০৯ চনত পেটেণ্ট, ডিজাইন আৰু ট্ৰেড মাৰ্কৰ নিয়ন্ত্ৰক জেনেৰেলৰ পৰা নিৰ্মল খেলনা আৰু চিত্ৰশৈলীয়ে ভৌগোলিক স্বীকৃতি লাভ কৰিছিল এই পুতলাবোৰ লেপাক্ষী আৰু কাবেৰীৰ দৰে চৰকাৰী হস্তশিল্প দোকানত উপলব্ধ

তথ্য উৎস

শ্ৰেণী:ভাৰতীয় চিত্ৰশৈলী
শ্ৰেণী:ভাৰতৰ ভৌগোলিক স্বীকৃতি
ফ্লাইং অফিচাৰ নিৰ্মল জিৎ সিং শেখোঁ পি.ভি.চি () (১৭ জুলাই ১৯৪৩  ১৪ ডিচেম্বৰ ১৯৭১) ভাৰতীয় বায়ু সেনাৰ এজন বিষয়া আছিল ১৯৭১ চনৰ ভাৰত-পাকিস্তান যুদ্ধৰ সময়ত পাকিস্তানৰ বায়ু সেনাই কৰা বিমান আক্ৰমণৰ বিৰুদ্ধে শ্ৰীনগৰ বিমান ঘাটি ৰক্ষা কৰোঁতে তেওঁ শ্বহীদ হৈছিল ১৯৭২ চনত তেওঁক মৰণোত্তৰভাৱে ভাৰতৰ সৰ্বোচ্চ সামৰিক সন্মান পৰম বীৰ চক্ৰ প্ৰদান কৰা হয় 

তেখেতেই ভাৰতীয় বায়ুসেনাৰ একমাত্ৰ সদস্য যিয়ে পৰম বীৰ চক্ৰৰে সন্মানিত হৈছে

প্ৰাৰম্ভিক জীৱন
১৯৪৩ চনৰ ১৭ জুলাইত ব্ৰিটিছ ভাৰতৰ পঞ্জাৱ প্ৰদেশৰ, লুধিয়ানাৰ, ইছেৱাল গাঁৱৰ শিখ জাট পৰিয়ালত জন্মগ্ৰহণ কৰিছিল নিৰ্মল জিৎ সিং শেখোঁ তেওঁৰ পিতৃৰ নাম তাৰলোক সিং শেখোঁ আৰু মাতৃৰ নাম হৰবন্স কৌৰ ১৯৬৭ চনৰ ৪ জুনত তেওঁ ভাৰতীয় বায়ুসেনাত পাইলট অফিচাৰ হিচাপে নিযুক্তি লাভ কৰে 
নিৰ্মল জিৎ সিং শেখোঁ আৰু তেওঁৰ বিমানৰ প্ৰতিমূৰ্তি

 পৰম বীৰ চক্ৰ বঁটা 
১৯৭১ চনৰ ভাৰত-পাকিস্তানী বিমান আক্ৰমণ যুদ্ধৰ সময়ত তেওঁ ভাৰতীয় বায়ুসেনা ৰ ১৮ নং স্কোয়াড্ৰন আই এ এফ, "  " ৰ সৈতে সেৱা আগবঢ়াইছিল, শ্ৰীনগৰত ভিত্তি কৰি   যুদ্ধ বিমান উৰুৱাইছিল ১৯৭১ চনৰ ১৪ ডিচেম্বৰত শ্ৰীনগৰ বিমানবন্দৰত পাকিস্তানৰ পেছাৱৰ বিমানবন্দৰ পৰা ২৬ স্কোয়াড্ৰনৰ ছখন পাকিস্তান বায়ুসেনাৰ এফ-৮৬ চাব্ৰে জেট বিমানে আক্ৰমণ কৰে ফ্লাইং অফিচাৰ শেখোঁ সেই সময়ত তৎপৰতা কৰ্তব্যত আছিল আক্ৰমণৰ প্ৰাদুৰ্ভাৱৰ পৰাই তেওঁ আৰু তেওঁৰ সহযোগীসকলে সাহস আৰু দৃঢ়তাৰে অনুপ্ৰৱেশকাৰী পাকিস্তানী বিমানৰ একেৰাহে ঢৌৰ সৈতে যুঁজিছিল, আৰু গ্নাট বিমানৰ উচ্চ খ্যাতি বজাই ৰাখিছিল কিন্তু লগে লগে শত্ৰুপক্ষ পাকিস্তানী বিমান সেনাৰ প্ৰায় ছখনকৈ বিমান ওপৰলৈ উঠি আহিল আৰু তেওঁলোকে বিমানক্ষেত্ৰত বোমা বিস্ফোৰণ আৰু ষ্ট্ৰেফিং কৰিবলৈ ধৰিলে আক্ৰমণৰ সময়ত বিমানলৈ উৰা মাৰিবলৈ চেষ্টা কৰাতো নশ্বৰ বিপদ স্বত্বেও ফ্লাইং অফিচাৰ শেখোঁএ উৰা মাৰিলে আৰু লগে লগে শত্ৰুপক্ষই চাব্ৰে এযোৰক নিয়োজিত কৰিছিল তাৰ পিছত হোৱা যুঁজত, তেওঁ এখন বিমানত আঘাত নিশ্চিত কৰিছিল আৰু আনএখন ক্ষতিগ্ৰস্ত কৰিছিল এই সময়লৈকে আন ছেব্ৰে বিমানবোৰে তেওঁলোকৰ কঠিন সংগীসকলৰ সহায় কৰিবলৈ আগবাঢ়ী আহিল আৰু ফ্লাইং অফিচাৰ শেখোঁৰ গ্নাটৰ বিপৰীতে চাৰিখন পাকিস্তানী বিমান সেনাৰ চাব্ৰে অকলে যদিও, ফ্লাইং অফিচাৰ শেখোঁই শত্ৰুৰ বিৰুদ্ধে অসমান যুদ্ধত লিপ্ত হয় তাৰ পিছত হোৱা যুঁজখনত, তেওঁৰ বিমানখন এখন পাকিস্তানী সেনাৰ চাব্ৰেৰ গুলীচালনাৰ দ্বাৰা গুলীবৰ্ষণ কৰা হৈছিল আৰু তাতে তেওঁ নিহত হৈছিল 

সৰ্বোচ্চ বীৰত্ব, উৰণ দক্ষতা আৰু নিৰ্দিষ্ট মৃত্যুৰ সন্মুখীন হৈ উৰণ বিষয়া নিৰ্মল জিৎ সিং শেখোঁই প্ৰদৰ্শন কৰা কৰ্তব্যৰ আহ্বানৰ দৃঢ়তাৰ বাবে তেওঁ ভাৰতৰ যুদ্ধকালীন সৰ্বোচ্চ বীৰত্বৰ পদক পৰম বীৰ চক্ৰ লাভ কৰে
250250শেখোঁৰ প্ৰতিমূৰ্তি, ৰাষ্ট্ৰীয় যুদ্ধ স্মৃতিসৌধ, নতুন দিল্লী

তথ্য সংগ্ৰহ

শ্ৰেণী:পৰম বীৰ চক্ৰ প্ৰাপক
শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
ডাঃ নিৰ্মলা চলিহা এগৰাকী অসমীয়া মহিলা চিকিৎসক

জন্ম পৰিচয়
ডাঃ নিৰ্মলা চলিহাৰ ১৯০৯ চনত শিৱসাগৰত জন্ম হয় তেখেতৰ পিতৃৰ নাম কালিপ্ৰসাদ চলিহা

শিক্ষাজীৱন
নিৰ্মলা চলিহাই কলিকতা চিকিৎসা মহাবিদ্যালয়ৰ পৰা এম.বি.বি.এছ. ডিগ্ৰী লাভ কৰে তাৰ পিছত দিল্লীৰ পৰা চিকিৎসা বিজ্ঞানৰ স্নাতকোত্তৰ ডিগ্ৰী লাভ কৰে ইয়াৰ লগতে লণ্ডনৰ পৰা শিশু-স্বাস্থ্য সম্পৰ্কীয় প্ৰশিক্ষণ সম্পূৰ্ণ কৰে 

কৰ্মজীৱন
নিৰ্মলা চলিহাই কলিকতাৰ বহুকেইখন চিকিৎসালয়ত কাম কৰে তদুপৰি ডিগবৈৰ অসম অইল কোম্পানীৰ চিকিৎসালয়ৰ প্ৰসূতি বিভাগত কেইবাবছৰো কাম কৰিছিল অসম চৰকাৰৰ বিদ্যালয় স্বাস্থ্য সেৱাৰ বিশেষ বিষয়াৰূপেও সেৱা আগবঢ়াইছিল চলিহাই শ্বিলঙৰ প্ৰখ্যাত গণেশ দাস চিকিৎসালয়ৰ অধীক্ষক হিচাপে কাৰ্যনিৰ্বাহ কৰিছিল অৱসৰৰ পাছত তেওঁ কেইবাটাও সামাজিক অনুষ্ঠানৰ সৈতে জড়িত হৈ সমাজৰ হকে কাম কৰে

তথ্যউৎস

শ্ৰেণী:অসমৰ ব্যক্তি
শ্ৰেণী:অসমৰ মহিলা চিকিৎসক
ড০ নিৰ্মলা দেৱী () হৈছে অসমৰ এগৰাকী লেখিকা, ৰসায়ন বিজ্ঞানৰ অধ্যাপিকা 

জন্ম পৰিচয়

শিক্ষা জীৱন আৰু গৱেষণা জীৱন
শৈশৱত সাহিত্যৰ প্ৰতি ৰাপৱ আছিল জিঞ্জিয়া মহাবীৰ বিদ্যালয়ৰ গণিতৰ শিক্ষক ৰমাকান্ত  হালৈৰ দ্বাৰা তেওঁৰ গণিতৰ প্ৰতি ৰাপ হয় বিদ্যালয়ৰ ছাত্ৰী হৈ থাকোতে কিশোৰী নিৰ্মলাই প্ৰকৃতিৰ লগত উমলি ভাল পাইছিল আৰু তেতিয়াৰ পৰাই নিমগছৰ গুণাগুণৰ প্ৰতি তেওঁৰ বিশেষ আগ্ৰহ জন্মিছিল
বিশ্বনাথ চাৰিআলিৰ জিঞ্জিয়া মহাবীৰ হাইস্কুলৰ পৰা প্ৰৱেশিকা পৰীক্ষাত উত্তীৰ্ণ হৈ বিশ্বনাথ কলেজৰ পৰা ৰসায়ন বিদ্যা বিষয়ত স্নাতক ডিগ্ৰী লয়ইয়াৰ পিছত তেওঁ তেজপুৰ বিশ্ববিদ্যালয়ত পলিমাৰ বিজ্ঞানত স্নাতকোত্তৰ মহলাত অধ্যয়ন কৰে অধ্যয়নৰ সময়তে চতুৰ্থ ষাণ্মাসিকত তেওঁ প্ৰাৰম্ভিক গৱেষণাৰ কাম আৰম্ভ কৰে গৱেষণা কৰ্মটো আছিল চিমেণ্ট পেইণ্টৰ কাৰণে ব্যৱহাৰ হোৱা এটা বাইণ্ডাৰৰ কাম সেই সময়ত বজাৰত চলি থকা বাইণ্ডাৰতকৈ উন্নত মানৰ বাইণ্ডাৰ উদ্ভাৱনৰ কাৰণে কৰা গৱেষণা সফল হৈছিল আৰু তাৎক্ষণিকভাৱে উদ্ভাৱন কৰা সামগ্ৰীবিধ বজাৰ পাইছিলগৈ এই সফল গৱেষণাৰ অন্তত ড নিৰ্মলা দেৱীলৈ চাকৰিৰ প্ৰস্তাৱ আহিছিল যদিও তেওঁ গৱেষণাহে অব্যাহত ৰাখে তেজপুৰ বিশ্ববিদ্যালয়ত কোনো ধৰণৰ পুঁজি অৰ্থাৎ আৰ্থিক সাহয্য নোহোৱাকৈয়ে গৱেষণা আৰম্ভ কৰা নিৰ্মলা দেৱীয়ে নিমগুটিৰ তেলৰ ওপৰত গৱেষণা কৰে ফৰিদাবাদৰ  ৰ পৰা পোৱা নিমগুটি তেলৰ এটা নমুনাৰ পৰা তেওঁ গৱেষণা আগবঢ়াই নিয়ে নিম গছৰ পৰা প্ৰস্তুত কৰা বিভিন্ন সামগ্ৰী বিভিন্ন বেমাৰৰ ঔষধ হিচাপে ব্যৱহাৰ কৰা হয়    হিচাপেও ই কাম্কৰে নিমতেল ভাল কীটনাশক যদিও  তেল হিচাপে ইয়াক মাটিত ব্যৱহাৰ কৰিব নোৱাৰি কীটনাশক হিচাপে ইয়াৰ ব্যৱহৰিক সম্ভাৱনাখিনিৰ প্ৰতি লক্ষ্য ৰাখিয়েই নিৰ্মলা দেৱীয়ে গৱেষণা আৰম্ভ কৰিলে যাতে এই তৰল অৱস্থাক কঠিন ৰূপ দি মাটিত কীটনাশক হিচাপে ব্যৱহাৰ কৰিব পৰা যায় নিৰ্মলা দেৱীয়ে এই গৱেষণাৰ কাম আৰম্ভ কৰে ২০০৬ চনৰ পৰা ২০০৭ চনত কইম্বাটুৰত অনুষ্ঠিত 'ৱৰ্ল্ড নিম কন্ফাৰেঞ্চ'ত যোগ দি তেওঁ এখন গৱেষণা পত্ৰ দাখিল কৰে ইয়াৰ পিছত তেওঁ ঔষধত পাৰ্শ্বক্ৰিয়া কমোৱা, দক্ষতা বঢ়োৱা,ঔষধে যাতে কেৱল প্ৰয়োজনীয় অংশতহে ক্ৰিয়া কৰে আৰু যাতে এক নিৰ্দিষ্ট সময়ৰ বাবেহে ক্ৰিয়াশীল হৈ থাকে ইত্যাদি বিষয়ক লৈ গৱেষণা কৰেএইক্ষেত্ৰত তৰল অথবা কঠিন দুয়ো ঔষধৰ ক্ষেত্ৰত তেওঁ পলিমাৰৰ ব্যৱহাৰ সম্পৰ্কে গৱেষণা কৰে 

কৰ্মজীৱন
তেজপুৰ বিশ্ববিদ্যালয়ৰ পৰা ৰসায়ন বিজ্ঞানত পি এইচ ডি অৰ্জন কৰা নিৰ্মলা দেৱী ৰাজস্থানৰ জয়পুৰত থকা কেন্দ্ৰীয় পেট্ৰকেমিকেলজ অভিযান্ত্ৰিক আৰু প্ৰযুক্তিবিদ্যা প্ৰতিষ্ঠানত ৰসায়ন বিজ্ঞানৰ অধ্যাপিকা হিচাপে কৰ্মৰত আই আই টি গুৱাহাটীৰ পৰা তেওঁ পষ্ট ডক্টৰেট কৰে
বৰ্তমানলৈকে ৰিচাৰ্ছগেটত তেওঁৰ ৬১৪ খন চাইটেচন আছে

বৈবাহিক জীৱন
গুৱাহাটী বিশ্ববিদ্যালয়ৰ ৰাজনীতি বিজ্ঞানৰ অধ্যাপক ড জয়ন্ত কৃষ্ণ শৰ্মাৰ সৈতে বিবাহ হয় তেওঁলোকৰ এটি কন্যাসন্তান আছে

সাহিত্যৰাজি
 প্ৰবল ইচ্ছাশক্তি আৰু আত্মোকৰ্ষৰ সাধনা
 লক্ষ্য এক মনুষ্যত্ব
 জীৱন গঢ়াৰ প্ৰেৰণা
 খাদ্য আৰু স্বাস্থ্যৰ সাধনা
 ছিন্ ৰিণ্-য়'কু

জড়িত অন্যান্য ক্ষেত্ৰ
ৰ তেওঁ ৰাজ্যিক সভাপতি নাগালেণ্ডৰ এন আই টিতো কৰ্মৰত আছিল

বঁটা সন্মান
পেট্ৰকেমিকেল আৰু ডাউনষ্ট্ৰীম প্লাষ্টিক প্ৰ'চেছিঙৰ ক্ষেত্ৰত আগবঢ়োৱা অৱদানৰ বাবে ২০১২ চনত নিৰ্মলা দেৱীলৈ ভাৰত চৰকাৰৰ ৰসায়ন আৰু সাৰ মন্ত্ৰণালয়ে প্ৰৱৰ্তন কৰা প্ৰযুক্তি উদ্ভাৱনী ৰাষ্ট্ৰীয় বঁটা আগবঢ়ায় এই বঁটাত আছে দুই লাখ টকা, প্ৰশস্তি ফলক,অংগবস্ত্ৰ ইত্যাদি ২৬ এপ্ৰিলত নতুন দিল্লীৰ অশোকা হলত নিৰ্মলা দেৱীয়ে এই বঁটা গ্ৰহণ কৰেএই বঁটা পোৱা গৱেষণা পত্ৰখন হ'ল-             

তথ্যউৎস

শ্ৰেণী:জীৱিত ব্যক্তি
শ্ৰেণী:মহিলা বিজ্ঞানী
শ্ৰেণী:অসমৰ বিজ্ঞানী
ডাঃ নিৰ্মলা বৰুৱা হৈছে এগৰাকী অসমীয়া মহিলা চিকিৎসক তেখেত ডিব্ৰুগড়ৰ অসম চিকিৎসা মহাবিদ্যালয়ৰ পৰা এম.বি.বি.এছ. ডিগ্ৰী লাভ কৰা প্ৰথমগৰাকী মহিলা

ব্যক্তিগত জীৱন
তেওঁৰ দুৰাৰোগ্য কৰ্কট ৰোগত আক্ৰান্ত হৈ মৃত্যু হৈছিল

শিক্ষাজীৱন
১৯৪৭ চনৰ নৱেম্বৰ মাহৰ তিনি তাৰিখে অসম চিকিৎসা মহাবিদ্যালয় আনুষ্ঠানিক ভাৱে প্ৰতিষ্ঠা কৰা হয় নিৰ্মলা বৰুৱাই এই ডিব্ৰুগড় চিকিৎসা মহাবিদ্যালয়ৰ পৰা এম.বি.বি.এছ. ডিগ্ৰী লাভ কৰে

কৰ্মজীৱন
অসমৰ ডিব্ৰুগড়, গুৱাহাটী আৰু শিলচৰ, এই তিনিওখন চিকিৎসা মহাবিদ্যালয়ত ডাঃ নিৰ্মলা বৰুৱাই সেৱা আগবঢ়ায়
তেওঁ গুৱাহাটী চিকিৎসা মহাবিদ্যালয়ৰ স্ত্ৰী-ৰোগ আৰু প্ৰসূতি বিভাগৰ অধ্যাপিকা হিচাপে অৱসৰ গ্ৰহণ কৰিছিল

তথ্যউৎস
শ্ৰেণী:অসমৰ ব্যক্তি
শ্ৰেণী:অসমৰ মহিলা চিকিৎসক
নিৰ্মলা মিশ্ৰ (; ২১ অক্টোবৰ ১৯৩৮-৩১ জুলাই ২০২২) এগৰাকী বিশিষ্ট বঙালী আধুনিক গীত আৰু চলচ্চিত্ৰীয় গীতৰ কণ্ঠশিল্পী তেওঁৰ অৱদানৰ তালিকাত অসংখ্য চিৰসেউজ গীত আছে তেওঁৰ বিখ্যাত আধুনিক গীতবোৰ হ'ল- এমন একটা ঝিনুক খুঁজে পেলাম না, সেই একজন দিও না তাকে মন, আবেশে মুখ ৰেখে, বলো তো আৰ্শি, আমি তো তোমাৰ হাসি কান্নাৰ চিৰদিনেৰ সাথী, কাগজেৰ ফুল বলে, ও তোতা পাখি ৰে, উন্মনা মন স্বপ্নে মগন ইত্যাদি তেওঁ বঙালী, হিন্দী, অসমীয়া, ওড়িয়া আদি বিভিন্ন ভাষাৰ ছবিত গীত গাইছে

তেওঁ অসংখ্য নজৰুল গীত, ৰবীন্দ্ৰ সঙ্গীত, শ্যামা সঙ্গীত, দেশপ্ৰেমমূলক গীত আৰু লোকগীত গাইছে মান্না দে, প্ৰতিমা বন্দোপাধ্যায়, মানবেন্দ্ৰ মুখোপাধ্যায়, সন্ধ্যা মুখোপাধ্যায় শিপ্ৰা বসু আদি বহুতো বিখ্যাত শিল্পীৰ সৈতে একেলগে গীত গাইছে তদুপৰি তেওঁ বহুতো গীতিনাট্যতো অংশ লৈছে ১৯৭৬ চনত তেওঁ উত্তম কুমাৰৰ মহালয়া গীতিনাট্যত অংশ লৈছিল

 প্ৰাৰম্ভিক জীৱন আৰু পৰিয়াল 
দুৰ্গা সপ্তমীৰ দিনা মজিলপুৰত নিৰ্মলা মিশ্ৰৰ জন্ম হৈছিল তেওঁ পণ্ডিত মোহিনীমোহন মিশ্ৰ আৰু ভৱানী দেৱীৰ জীয়ৰী আছিল পিছত দেউতাকৰ কৰ্মসূত্ৰে তেওঁলোক কলকাতাৰ চেতলাত বসতি স্থাপন কৰিছিল তেওঁৰ ঘৰখনত এটা সাঙ্গীতিক পৰিবেশে বিৰাজ কৰিছিল দেউতাক মোহিনীমোহন আৰু ককায়েক মুৰাৰীমোহন দুয়োজনে প্ৰখ্যাত গায়ক আছিল তেওঁলোকৰ পৰিয়ালৰ উপাধি বন্দোপধ্যায় আছিল পিছত তেওঁলোকক মিশ্ৰ উপাধিৰে সন্মানিত কৰা হয় তেওঁ দেউতাক মোহিনীমোহনকো কাশী সঙ্গীত সমাজৰ দ্বাৰা পণ্ডিত, সঙ্গীতৰত্ন আৰু সঙ্গীতনায়ক উপাধি প্ৰদান কৰা হৈছিল নিৰ্মলা মিশ্ৰৰ স্বামী প্ৰদীপ দাশগুপ্ত এজন গায়ক আৰু গীতিকাৰ

 
 কৰ্মজীৱন 
তেওঁ গীত গোৱা কিছু বঙালী, ওড়িয়া আৰু হিন্দী ছবি হ'ল-

পুষ্পধনু (১৯৫৯),
হাত বাড়ালে বন্ধু (১৯৬০),
শ্ৰী লোকনাথ (১৯৬০),
কঠিন মায়া (১৯৬১),
পৰিণাম (১৯৬১),
নব দিগন্ত (১৯৬২),
জীৱন সাথী (১৯৬৩),
নাৰী (১৯৬৩),
সূৰ্যমুখী (১৯৬৩),
আমৰা বাত (১৯৬৪),  
অভিনেত্ৰী (১৯৬৫),
ভাগ্য (১৯৬৫),
 (১৯৬৫),
মুখুজ্জে পৰিবাৰ (১৯৬৫),
নব জন্ম (১৯৬৫),
কা (১৯৬৬),
কিয়ে কাহাৰে (১৯৬৮),
স্ত্ৰী (১৯৬৮),
বন্ধন (১৯৬৯),
আদিন মেঘ (১৯৭০),
কলংকিতা নায়ক (১৯৭০),
সংসাৰ (১৯৭১),
ধৰিত্ৰী (১৯৭২),
ঘৰ সংসাৰ (১৯৭৩),
ঘৰ বহুড়া (১৯৭৩),
অমৰ প্ৰেম (১৯৭৬),
ভোলা ময়ৰা (১৯৭৭),
অনুতাপ (১৯৭৭),
চানাই (১৯৭৭),
চফেদ হাথী (১৯৭৭),
চিল্কা তীৰে (১৯৭৮),
প্ৰিয়তমা (১৯৭৮),
জয় মা তাৰা (১৯৭৮),
নীল মাধৱ (১৯৭৯),
মেঘমুক্তি (১৯৮০),
অক্ষয় তৃতীয়া (১৯৮১),
কাগজেৰ নৌকা (১৯৯১),
সুজন সখী (১৯৯৫),
জীৱন সন্ধান (১৯৯৭),
ঝুমুৰা (২০১৫) . 

কণ্ঠদান কৰা অসমীয়া ছবি

পূবেৰুণ (১৯৫৯)
লাচিত বৰফুকন (১৯৬১)
সংগ্ৰাম (১৯৬৮)
ডক্তৰ বেজবৰুৱা (১৯৬৯)
বৰুৱাৰ সংসাৰ (১৯৭০)
বৃষ্টি  (১৯৭৪)
পুতলা ঘৰ (১৯৭৬)
ধৰ্মকাই (১৯৭৭)
নতুন আশা (১৯৭৭)
নিয়তি (১৯৭৮)
মেঘমুক্তি (১৯৭৯)

 বঁটা-বাহন 
নিৰ্মলা মিশ্ৰক প্ৰখ্যাত ওড়িয়া সঙ্গীত পৰিচালক বালকৃষ্ণ দাসৰ স্মৃতিত প্ৰচলিত "বালকৃষ্ণ বঁটা" প্ৰদান কৰা হয়

 তথ্য সংগ্ৰহ 

 বাহ্যিক সংযোগ 

 

শ্ৰেণী:ভাৰতীয় কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:ওড়িয়া চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
মাৰিয়া নিৰ্মলা যোশী (, ২৩ জুলাই ১৯৩৪ - ২৩ জুন ২০১৫) জনপ্ৰিয় ভাবে চিষ্টাৰ নিৰ্মলা এগৰাকী ৰোমান কেথলিক ধৰ্মীয় চিষ্টাৰ আছিল তেওঁ নোবেল বঁটা বিজয়ী মাদাৰ টেৰেছায়ে স্থাপন কৰা মিছনাৰীজ অফ চেৰিটিৰ মুৰব্বী পদত অধিষ্ঠিত হৈছিল তেওঁ এই দায়িত্বভাৰ সফলতাৰে গ্ৰহণ কৰি বিদেশত তেওঁলোকৰ উপস্থিতি আৰু মিছন সম্প্ৰসাৰিত কৰিছিল ১৯৯৭ চনত মাদাৰ টেৰেছাৰ মৃত্যুৰ পিছত এই পদ লাভ কৰাৰ পিছত নিৰ্মলাই আফগানিস্তান, ইজৰাইল আৰু থাইলেণ্ডৰ দৰে দেশত কেন্দ্ৰ মুকলি কৰি সংগঠনটোৰ ১৩৪খন দেশলৈ প্ৰসাৰিত কৰিছিল ভাৰত চৰকাৰে সমাজলৈ তেওঁ আগবঢ়োৱা অৱদানৰ স্বীকৃতি স্বৰূপে ২০০৯ চনত দেশৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰিছিল 

প্ৰাৰম্ভিক জীৱন
১৯৩৪ চনৰ ২৩ জুলাই তাৰিখে ব্ৰিটিছ ভাৰতীয় সাম্ৰাজ্যৰ বিহাৰ আৰু উৰিষ্যা প্ৰদেশৰ ৰাঁচীত (বৰ্তমান ঝাৰখণ্ডৰ ৰাজধানী) কুসুম হিচাপে নিৰ্মলা যোশীৰ জন্ম হৈছিল তেওঁ দহটা শিশুৰ ভিতৰত জ্যেষ্ঠ সন্তান হিচাপে ব্ৰাহ্মণ পৰিয়ালত জন্ম গ্ৰহণ কৰিছিল তেওঁৰ পিতৃ-মাতৃ নেপালৰ আছিল আৰু তেওঁৰ দেউতাক ১৯৪৭ চনত দেশৰ স্বাধীনতালৈকে ব্ৰিটিছ ভাৰতীয় সেনাৰ বিষয়া আছিল যদিও নিৰ্মলাৰ পৰিয়াল হিন্দু ধৰ্মালম্বী আছিল, তেওঁ ভাৰতৰ হাজাৰীবাগৰ কাৰ্মেল মাউণ্টত খ্ৰীষ্টান মিছনাৰীসকলৰ দ্বাৰা শিক্ষা লাভ কৰিছিল সেই সময়ত তেওঁ মাদাৰ টেৰেছাৰ কামৰ বিষয়ে শুনিছিল আৰু সেই তেওঁৰ সৈতে মানৱসেৱাত অংশগ্ৰহণ কৰিবলৈ বিচাৰিছিল তেওঁ অতি কম সময়ৰ ভিতৰতে কেথলিক ধৰ্মলৈ ধৰ্মান্তৰিত হৈছিল আৰু মাদাৰ টেৰেছাৰ দ্বাৰা প্ৰতিষ্ঠাপন কৰা মিছনাৰীজ অফ চেৰিটি সংগঠনত যোগদান কৰিছিল যোশীয়ে ৰাজনীতি বিজ্ঞানত স্নাতকোত্তৰ ডিগ্ৰী সম্পূৰ্ণ কৰিছিল আৰু তাৰ পিছত কলিকতা বিশ্ববিদ্যালয়ৰ পৰা আইনত ডক্টৰেট ডিগ্ৰী লাভ কৰিছিল

কৰ্মজীৱন
মাদাৰ টেৰেছাৰ দ্বাৰা প্ৰতিষ্ঠাপন কৰা মিছনাৰীজ অফ চেৰিটি সংগঠনত যোগদান কৰাৰ পিছত তেওঁ পানামালৈ গৈছিল ইয়াৰ লগৰ লগে তেওঁ বিদেশী অভিযানৰ নেতৃত্ববহন কৰা প্ৰতিষ্ঠানৰ প্ৰথম চিষ্টাৰসমূহৰ ভিতৰত এগৰাকী হিচাপে পৰিগণিত হৈছিল ১৯৭৬ চনত যোশীয়ে মিছনাৰীজ অফ চেৰিটিৰ মননশীল শাখা আৰম্ভ কৰে আৰু ১৯৯৭ চনলৈকে ইয়াৰ মুৰব্বী পদত অধিষ্ঠিত থাকে তাৰপিছত মাদাৰ টেৰেছাৰ মৃত্যুৰ পিছত তেওঁ প্ৰতিষ্ঠানৰ চুপিৰিয়ৰ জেনেৰেল হিচাপে নিৰ্বাচিত হৈছিল

ভাৰত চৰকাৰে ৰাষ্ট্ৰলৈ তেওঁ আগবঢ়োৱা সেৱাৰ স্বীকৃতি স্বৰূপে ২০০৯ চনত চিষ্টাৰ যোশীক ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে চুপিৰিয়ৰ জেনেৰেল হিচাপে তেওঁৰ কাৰ্যকাল ২০০৯ চনৰ ২৫ মাৰ্চ তাৰিখে সমাপ্ত হৈছিল তেওঁৰ পিছত জাৰ্মানীত জন্ম গ্ৰহণ কৰা চিষ্টাৰ মেৰী প্ৰেমা পিয়েৰীকে পৰৱৰ্তী চুপিৰিয়ৰ জেনেৰেল হিচাপে নিৰ্বাচিত হয়

মৃত্যু
২০১৫ চনৰ ২৫ জুন তাৰিখে কলকাতাত হৃদৰোগত আক্ৰান্ত হৈ চিষ্টাৰ নিৰ্মলাৰ মৃত্যু হৈছিল তেওঁৰ মৃত্যুত ভাৰতৰ প্ৰধানমন্ত্ৰী নৰেন্দ্ৰ মোদী আৰু পশ্চিম বংগৰ মুখ্যমন্ত্ৰী মমতা বেনাৰ্জীকে ধৰি দেশ বিদেশৰ বহু বিশিষ্ট ব্যক্তিয়ে সংবাদ মাধ্যমত সমবেদনা জ্ঞাপন কৰিছিল

বঁটা আৰু সন্মান
 পদ্মবিভূষণ, ২০০৯

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:পদ্মবিভূষণ বঁটা বিজয়ী
নিৰ্মলা সীতাৰমন (; জন্ম ১৮ আগষ্ট ১৯৫৯) এগৰাকী ভাৰতীয় ৰাজনৈতিক নেত্ৰী তেওঁ ভাৰতীয় জনতা পাৰ্টিৰ সদস্য তেওঁ ২০১৬ চনৰ পৰা ৰাজ্যসভাৰ সাংসদ হিচাপে কাৰ্য নিৰ্বাহ কৰি আছে তেওঁ ইন্দিৰা গান্ধীৰ পিছত দ্বিতীয় গৰাকী মহিলা ৰক্ষা মন্ত্ৰী তেওঁ বিত্ত আৰু কৰ্পোৰেট বিভাগৰ ৰাজ্যিক মন্ত্ৰী আৰু বাণিজ্য আৰু উদ্যোগ বিভাগৰ স্বতন্ত্ৰ মন্ত্ৰী আছিল ইয়াৰ আগতে তেওঁ ভাৰতীয় জনতা পাৰ্টীৰ প্ৰবক্তা হিচাপে কাৰ্য নিৰ্বাহ কৰিছিল

ব্যক্তিগত জীৱন
১৯৫৯ চনৰ ১৮ আগষ্ট তাৰিখে মাদ্ৰাজ ষ্টেটৰ মাদুৰাইত নিৰ্মলা সীতাৰমনৰ জন্ম হৈছিল তেওঁৰ পিতৃ নাৰায়ণন সীতাৰমন আৰু মাতৃ সাৱিত্ৰী তেওঁৰ পিতৃ তিৰুচিৰাপল্লীৰ মুচিৰিৰ আৰু মাতৃ থাঞ্জাভুৰৰ তিৰুভেংকাডুৰ আছিল তেওঁৰ পিতৃ ভাৰতীয় ৰে'লত কৰ্মৰত আছিল সেয়ে তেওঁ বাল্যকালৰ ৰাজ্যৰ ভিন ভিন ঠাইত কটাবলগীয়া হৈছিল তেওঁ মাদ্ৰাজ আৰু তিৰুচিৰাপল্লীত শিক্ষা গ্ৰহণ কৰিছিল তেওঁ তিৰুচিৰাপল্লীৰ সীতালক্ষ্মী ৰামস্বামী মহাবিদ্যালয়ৰ পৰা অৰ্থনীতি বিভাগত স্নাতক ডিগ্ৰী আৰু ১৯৮৪ চনত জৱাহৰলাল নেহৰু বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে

নিৰ্মলা সীতাৰমনে তেওঁৰ স্বামী পৰাকলা প্ৰভাকৰক জৱাহৰলাল নেহৰু বিশ্ববিদ্যালয়ত পঢ়ি থাকোঁতে লগ পাইছিল তেওঁ অন্ধ্ৰ প্ৰদেশৰ নাৰ্চপুৰমৰ তেলেগু ব্ৰাহ্মণ আছিল তেওঁলোকে ১৯৮৬ চনত বিবাহপাশত আবদ্ধ হয় প্ৰভাকৰে অন্ধ্ৰ প্ৰদেশৰ মুখ্যমন্ত্ৰী চন্দ্ৰবাবু নাইডুৰ যোগাযোগ উপদেষ্টা আছিল

ৰাজনৈতিক জীৱন
নিৰ্মলা সীতাৰমনে ২০০৮ চনত ভাৰতীয় জনতা পাৰ্টিত যোগদান কৰে তেওঁ বিজেপিৰ প্ৰবক্তা হিচাপে কাৰ্য নিৰ্বাহ কৰিছিল ২০১৪ চনত তেওঁ নৰেন্দ্ৰ মোদীৰ কেবিনেটত স্থান লাভ কৰে একে বছৰৰ জুন মাহত তেওঁ অন্ধ্ৰ প্ৰদেশৰ পৰা ৰাজ্যসভালৈ নিৰ্বাচিত হয়

২০১৬ চনৰ মে মাহত বিজেপিয়ে কৰ্ণাটকৰ পৰা ৰাজ্যসভালৈ মনোনীত কৰা ১২জন ব্যক্তিৰ ভিতৰত নিৰ্মলা সীতাৰমন অন্যতম আছিল তেওঁ ইয়াৰ পৰা জয় লাভ কৰি পুনৰাই ৰাজ্যসভালৈ নিৰ্বাচিত হয় ২০১৭ চনৰ ৩ ছেপ্টেম্বৰ তাৰিখে তেওঁ ভাৰতৰ ৰক্ষা মন্ত্ৰীৰ পদত অধিষ্ঠিত হয় ইন্দিৰা গান্ধীৰ পিছত তেওঁ ভাৰতৰ দ্বিতীয় গৰাকী মহিলা ৰক্ষা মন্ত্ৰী

অন্যান্য
তেওঁ লণ্ডনৰ ৰিজেণ্ট ষ্ট্ৰীটৰ ঘৰুৱা সাজ-সজ্জাৰ দোকানত বিক্ৰী সহকাৰীৰ কাম কৰিছিল তেওঁ যুক্তৰাজ্যৰ কৃষি অভিযন্তা সন্থাৰ সহকাৰী অৰ্থনীতিবিদ হিচাপে কৰ্মৰত আছিল যুক্তৰাজ্যত থকা সময় চোৱাত তেওঁ প্ৰাইছ ৱাটাৰহাউচ কপাৰ্চৰ গৱেষণা আৰু উন্নয়নৰ জ্যেষ্ঠ ব্যৱস্থাপক আৰু বিবিচি ৱৰ্ল্ড চাৰ্ভিছত কৰ্মৰত আছিল তেওঁ ৰাষ্ট্ৰীয় মহিলা আয়োগৰো সদস্য আছিল ২০১৭ চনত তেওঁ হায়দৰাবাদত প্ৰণৱ ৰ প্ৰতিষ্ঠাপক সঞ্চালক আছিল

তথ্য উৎস

 বাহ্যিক সংযোগ
 
 . নিৰ্মলা সীতাৰমনৰ জীৱনী

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:অৰ্থনীতিবিদ
শ্ৰেণী:ভাৰত চৰকাৰৰ মন্ত্ৰী